PRINCIPIS ÈTICS I REGLES DE CONDUCTA ALS QUALS LES PERSONES BENEFICIÀRIES DE SUBVENCIONS O AJUTS HAN D'ADEQUAR LA SEVA ACTIVITAT, I EFECTES D'UN EVENTUAL INCOMPLIMENT D'AQUESTS PRINCIPIS
PROGRAMA DE SUPORT I ACOMPANYAMENT A LA PLANIFICACIÓ ESTRATÈGICA
PROGRAMA D'AGENTS D'OCUPACIÓ I DESENVOLUPAMENT LOCAL (AODL)
PROGRAMA DE SUPORT ALS TERRITORIS AMB MÉS NECESSITATS DE REEQUILIBRI TERRITORIAL I ECONÒMIC: PROJECTE TREBALL A LES 7 COMARQUES
El Pla general d'ocupació de Catalunya-Estratègia Catalana per l'Ocupació 2012-2020 estableix, entre d'altres mesures, la possibilitat de desenvolupar programes que fomentin el desenvolupament local i l'activitat econòmica dels territoris i dels sectors per tal de millorar les possibilitats d'inserció de les persones desocupades.
Aquest document estableix també que esdevé un objectiu estratègic del Servei Públic d'Ocupació de Catalunya promoure la concertació al territori i impulsar i fomentar la col·laboració dels diferents actors productius, tot potenciant la integració de projectes.
El Reial decret legislatiu 3/2015, de 23 d'octubre, pel qual s'aprova el text refós de la Llei d'Ocupació, estableix a l'apartat 4.e) Eix 5 del seu article 10, que els serveis públics d'ocupació tenen entre d'altres objectius, el foment de les activitats "encaminades a la generació d'ocupació, activitat empresarial i dinamització i impuls del desenvolupament econòmic local".
D'altra banda, l'article 16 de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya, anomenat "Serveis ocupacionals" estableix al seu apartat primer, que "els serveis ocupacionals són el conjunt de serveis i programes públics que integren les polítiques d'ocupació de Catalunya, i cobreixen, entre altres, els àmbits següents, sense perjudici de llur interrelació", i específicament diu en la seva lletra f) que un dels seus àmbits és el de "la promoció de la creació d'ocupació i el desenvolupament econòmic local i el foment de la contractació".
En aquest sentit, el desenvolupament local dels territoris objecte d'intervenció, cal entendre'l com el conjunt d'iniciatives o projectes integrats que tenen com objectiu afavorir un procés reactivador de l'economia i dinamitzador de les societats locals, que mitjançant l'aprofitament dels recursos endògens existents en el territori i la cooperació dels seus actors, estimulin, fomentin i diversifiquin l'activitat econòmica, creant ocupació, renda i riquesa, i millorant la qualitat de vida i el benestar de les poblacions territorials locals.
Els Programes de suport al desenvolupament local regulats en aquesta Ordre, tenen per objectiu permetre a les entitats locals, en cooperació amb els actors rellevants del territori, diagnosticar, planificar, programar, coordinar, comunicar, integrar i executar totes les mesures que es vulguin posar en marxa en el marc d'un desenvolupament socioeconòmic el més integrat, equilibrat, equitatiu i sostenible possible i el disseny d'accions específiques tant per intervenir sobre les persones en situació d'atur, com sobre el teixit productiu local, especialment el pertanyent a sectors estratègics per al territori, mitjançant accions d'identificació de potencialitats i l'acompanyament i suport a les empreses de cada territori.
Mitjançant el Programa de suport i acompanyament a la planificació estratègica, el Servei Públic d'Ocupació de Catalunya vol oferir suport tècnic i financer als processos de planificació estratègica d'ampli abast territorial, que permeti a les diferents estructures de desenvolupament local de Catalunya l'elaboració de plans estratègics territorials, aportar assistència tècnica i financera per al disseny i desenvolupament de plans d'acció i garantir a les entitats locals el suport en el lideratge per al desenvolupament socioeconòmic.
Amb l'objectiu d'afavorir la creació, la diversificació de l'activitat econòmica i la generació de llocs de treball, es dóna continuïtat al Programa d'agents d'ocupació i desenvolupament local (AODL), la funció dels quals és dinamitzar, promoure i executar, en col·laboració amb altres actors del territori (agents socials, econòmics, empresarials i altres), els programes i projectes que en el marc dels diferents Plans d'acció de desenvolupament econòmic local porten a terme les entitats locals, per tal d'afavorir la promoció econòmica dels seus territoris d'actuació, cercant un desenvolupament socioeconòmic generador d'ocupació el més integrat, equilibrat, equitatiu i sostenible possible.
El Programa de suport als territoris amb més necessitats de reequilibri territorial i econòmic: projecte Treball a les 7 comarques, posa a disposició de les entitats locals de les comarques seleccionades una sèrie d'eines que permeten millorar el coneixement de les característiques del teixit productiu del territori com a base per al disseny i implementació de les accions ocupacionals i de desenvolupament local, identificar i donar suport als sectors estratègics de cada territori, integrar en el disseny dels projectes anuals accions de suport al teixit productiu local i accions de suport a les persones desocupades del territori d'una forma coherent i complementària, així com contribuir a una millora de la integració vertical i horitzontal de les actuacions sectorials en una perspectiva d'avançar cap a la territorialització de les polítiques ocupacionals i de desenvolupament local, per aconseguir un major impacte de les actuacions públiques al territori.
El Servei Públic d'Ocupació de Catalunya continuarà impulsant la Xarxa d'AODL i desenvolupament local per tal de millorar la prestació de serveis a les oficines de promoció econòmica i desenvolupament local dels ens locals de Catalunya, i anar dotant-la progressivament de productes, activitats i serveis amb la finalitat d'optimitzar el treball que aquests desenvolupen al territori català.
Vista la Llei 19/2014, de 29 de desembre, de transparència, accés a la informació pública i bon govern;
Vista la Llei 13/2015, de 9 de juliol, d'ordenació del sistema d'Ocupació i del Servei Públic d'Ocupació de Catalunya;
Vista la Llei 17/2015, de 21 de juliol, d'igualtat efectiva de dones i homes;
Vista la Llei 11/2014, de 10 d'octubre, per a garantir els drets de lesbianes, gais, bisexuals, transgèneres i intersexuals i per eradicar l'homofòbia, la bifòbia i la transfòbia;
Vista la Llei 26/2015, de 28 de juliol, de modificació del sistema de protecció a la infància i l'adolescència;
Vist l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions en règim de concurrència competitiva, tramitats per l'Administració de la Generalitat i el seu sector públic, i se n'aprova el text íntegre;
Vista l'Ordre ECO/172/2015, de 3 de juny, sobre les formes de justificació de subvencions;
Vistos els informes de l'Àrea Jurídica de Treball i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, a proposta de la persona titular de la Direcció del Servei Públic d'Ocupació de Catalunya, en ús de les facultats que li són conferides d'acord amb l'article 27 e. bis) de la Llei 13/2015, del 9 de juliol, d'ordenació del sistema d'Ocupació i del Servei Públic d'Ocupació de Catalunya i l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores per a la concessió de subvencions dels Programes de suport al desenvolupament local següents:
Les bases reguladores es detallen als annexos 1, 3, 4 i 5 d'aquesta Ordre
Aquesta Ordre de bases s'entendrà automàticament modificada per la normativa comunitària, estatal o autonòmica que amb posterioritat a la seva entrada en vigor es pugui promulgar.
Les referències a la normativa de concreta aplicació, s'entendran fetes per remissió a la normativa que les pugui substituir en el futur.
Aquesta Ordre entrarà en vigor l'endemà de la publicació al Diari Oficial de la Generalitat de Catalunya.
Barcelona, 24 de juliol de 2018
L'objecte d'aquestes bases és regular el procediment de concessió de les subvencions dels Programes de suport al desenvolupament local següents:
Aquests programes tenen per objectiu permetre a les entitats locals, en cooperació amb els actors rellevants del territori, diagnosticar, planificar, programar, coordinar, comunicar, integrar i executar totes les actuacions que es vulguin posar en marxa en el marc d'un desenvolupament socioeconòmic el més integrat, equilibrat, equitatiu i sostenible possible i el disseny d'accions específiques tant per intervenir sobre les persones en situació d'atur, com sobre el teixit productiu local, especialment el pertanyent a sectors estratègics per al territori, mitjançant actuacions d'identificació de potencialitats i l'acompanyament i suport a les empreses de cada territori.
Les actuacions que es subvencionaran per donar compliment a l'objecte dels Programes de suport al desenvolupament local són:
Programa de suport i acompanyament a la planificació estratègica
Implementació de projectes de desenvolupament local prèviament identificats en el marc d'un pla d'acció
Programa d'Agents d'ocupació i desenvolupament local (AODL)
Impuls a projectes integrats de reequilibri territorial i econòmic d'àmbit comarcal
Programa de suport als territoris amb més necessitats de reequilibri territorial i econòmic: projecte Treball a les 7 comarques
3.1 Podran ser entitats beneficiàries de les subvencions corresponents al Programa de suport i acompanyament a la planificació estratègica, les entitats locals de Catalunya, els seus organismes autònoms i les entitats amb competències en matèria de desenvolupament local i de promoció de l'ocupació, dependents o vinculades a aquelles, d'acord amb el que estableix el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, que compleixin algun dels requisits següents:
a) Les entitats locals que representen municipis de més de 20.000 habitants.
b) Les entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'administracions públiques i amb competències en desenvolupament local i promoció de l'ocupació que abastin un territori de més de 10.000 habitants.
c) Excepcionalment podran ser beneficiàries d'aquesta subvenció les entitats locals amb un àmbit territorial que no coincideixi amb les anteriors quan per raons d'estructura socioeconòmica diferenciada es justifiqui de manera suficient, abastin un territori de més de 10.000 habitants i l'àmbit d'intervenció de les accions sol·licitades sigui supralocal.
Estan excloses de la participació en aquest Programa les entitats locals, els seus organismes autònoms i les entitats amb competències en matèria de desenvolupament local i promoció de l'ocupació, dependents o vinculades a aquelles, d'acord amb el que estableix el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, destinataris/àries de les accions ocupacionals i de desenvolupament local cofinançades en el marc del projecte Treball a les 7 comarques.
3.2 Podran ser entitats beneficiàries de les subvencions corresponents al Programa d'Agents d'ocupació i desenvolupament local (AODL), les entitats locals de Catalunya, els seus organismes autònoms i les entitats amb competències en matèria de desenvolupament local i promoció de l'ocupació, dependents o vinculades a aquelles, d'acord amb el que estableix el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.
3.3 Podran ser entitats beneficiàries de les subvencions corresponents al Programa de suport als territoris amb més necessitats de reequilibri territorial i econòmic: projecte Treball a les 7 comarques les entitats locals de les comarques de l'Anoia, el Baix Ebre, el Montsià, el Pallars Jussà, la Ribera d'Ebre, el Ripollès i la Terra Alta, els seus organismes autònoms i les entitats dependents o vinculades a aquestes amb competència en matèria de desenvolupament local i de promoció de l'ocupació, d'acord amb el que estableix el Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.
Requisits per obtenir la condició d'entitat beneficiària
4.1 Per obtenir la condició de beneficiàries de les subvencions, les entitats sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els que es determinen tot seguit:
a) Presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda, per tal d'informar sobre la concurrència d'ajuts per la mateixa activitat.
b) Complir la normativa sobre propietat intel·lectual, en cas de realitzar l'activitat objecte de la subvenció utilitzant qualsevol element susceptible de generar drets d'autor.
c) Complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
d) Complir amb l'obligació d'indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb l'article 29 de la Llei 5/2008, del 24 d'abril, del dret de les dones a eradicar la violència masclista, per aquelles entitats beneficiàries que siguin empreses amb 25 o més persones treballadores, i també d'acord amb el que indica l'article 48 de la Llei Orgànica 3/2007, de 22 de març, per la igualtat efectiva de dones i homes, referit a les mesures específiques per a la prevenció de l'assetjament sexual i per raó de sexe en el treball.
e) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
f) No haver estat sancionades amb la sanció accessòria de pèrdua o exclusió a l'accés d'ajudes, bonificacions i beneficis derivats de l'aplicació dels programes d'ocupació o formació professional per a l'ocupació prevista en l'article 46 i 46 bis del Reial decret Legislatiu 5/2000, de 4 d'agost pel qual s'aprova el Text refós de la Llei sobre infraccions i sancions de l'ordre social sempre i quan la sanció sigui ferma i vigent.
g) Disposar de l'acord del Ple, o certificació de l'acord de l'òrgan que resulti competent per l'aprovació del projecte i de la sol·licitud de subvenció.
h) Disposar del certificat del/de la secretari/ària i/o interventor/a de l'administració local on es fa constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
i) Disposar, si s'escau, de l'acord o acords municipals pels quals es decideix la creació de l'entitat i els estatuts i/o altres documents fundacionals, i les seves modificacions.
j) Si es tracta d'una agrupació de persones físiques o jurídiques, públiques o privades, sense personalitat jurídica, cadascun dels integrants de l'agrupació ha de complir els requisits que exigeixen les bases reguladores.
k) Estar al corrent de pagament de les obligacions tributàries amb l'Estat i amb la Generalitat i les obligacions davant la Tresoreria General de la Seguretat Social.
l) Complir amb l'obligació establerta en l'article 11 de la Llei 17/2015, del 21 de juliol, d'igualtat efectiva de dones i homes de no haver estat sancionades amb sancions greus o molt greus o condemnades perquè han exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, sempre i quan la sanció sigui vigent.
m) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i el Reial decret 39/1997, de 17 de gener, pel qual s'aprova el Reglament dels serveis de prevenció.
n) Complir amb l'obligació de respectar la igualtat de tracte i d'oportunitats en l'àmbit laboral i, amb aquesta finalitat adoptar mesures destinades a evitar qualsevol tipus de discriminació laboral entre dones i homes.
En el cas dels ens locals, tal i com estableix l'article 15 de la Llei 17/2015, del 21 de juliol, d'igualtat efectiva de dones i homes, els que tenen òrgans específics de representació del personal a llur servei han d'aprovar un pla d'igualtat d'homes i dones.
o) Respectar el dret d'accessibilitat per a les persones amb discapacitat d'acord amb la Llei 13/2014, de 30 d'octubre, d'accessibilitat.
p) Respectar la normativa vigent en matèria de desenvolupament sostenible.
q) Disposar de l'acreditació mitjançant certificació negativa del Registre central de delinqüents sexuals, que les persones que treballen per l'entitat beneficiària i que en l'exercici de les seves funcions tenen contacte habitual amb menors, no han estat condemnats en sentència ferma per algun delicte contra la llibertat i indemnitat sexual, tal i com estableix l'article 13.5 de la Llei orgànica 1/1996, de 15 de gener, de protecció jurídica del menor.
r) Les entitats sol·licitants de les subvencions s'han d'adherir al codi ètic que figura com a annex 2 a aquestes bases reguladores.
s) Les entitats sol·licitants s'han de comprometre a complir amb les obligacions que es determinen en la base 23 de l'annex 1 d'aquesta Ordre.
4.2 El compliment d'aquests requisits s'haurà d'acreditar mitjançant la signatura de les declaracions responsables que inclourà la sol·licitud de la subvenció.
Desenvolupament de les actuacions subvencionables
Les actuacions subvencionables en el marc dels programes regulats en aquesta Ordre es desenvolupen a l'apartat 2 de cadascun dels seus annexos 3, 4 i 5.
El Servei Públic d'Ocupació de Catalunya, per tal de garantir el correcte desenvolupament de les actuacions subvencionades, oferirà suport a les entitats beneficiàries mitjançant actuacions de tres tipus:
a) Actuacions de seguiment, que tenen per objecte conèixer l'evolució de l'actuació a nivell tècnic i qualitatiu durant la fase d'implementació o execució i permeten identificar causes de possibles desviacions, incidències, deficiències i proposar mesures reconductores i de millora, mitjançant la recollida i el tractament de les dades obtingudes, per tal de facilitar la consecució dels objectius previstos que van motivar l'atorgament.
b) Actuacions d'assistència tècnica que tenen per objecte donar suport i assessorament a les entitats, transferir coneixement, proveir metodologies, detectar bones pràctiques i fomentar l'intercanvi de coneixements i experiències.
c) Actuacions d'avaluació que tenen per objecte analitzar, amb el suport del seguiment, les actuacions i els seus resultats per constatar si aquestes han donat resposta als objectius dels programes.
El Servei Públic d'Ocupació de Catalunya organitzarà, amb mitjans propis o aliens, accions de formació i de suport tècnic, per tal que el personal tècnic vinculat als projectes subvencionats pugui desenvolupar el seu pla de treball i realitzar les seves funcions.
6.1 Les persones destinatàries finals de les accions Programa de suport als territoris amb més necessitats de reequilibri territorial i econòmic: projecte Treball a les 7 comarques, han d'estar inscrites com a demandants d'ocupació.
6.2 Cada programa en el marc del projecte Treball a les 7 comarques s'adreça o bé prioritza la participació de les persones que, complint amb els requisits de l'apartat anterior, pertanyin als col·lectius que consten en els apartats corresponents de l'annex 5 d'aquesta Ordre.
Com a màxim el 31 de desembre de l'any posterior a l'atorgament, les entitats beneficiàries hauran de comunicar a les oficines del Servei Públic d'Ocupació de Catalunya corresponents les dades de les persones participants per tal que es puguin codificar.
Els codis corresponents a cada programa que les oficines del Servei Públic d'Ocupació de Catalunya han de fer constar en els historials de les persones participants com a servei iniciat són:
Selecció de les persones destinatàries
Els procediments de selecció de les persones destinatàries del Programa de suport als territoris amb més necessitats de reequilibri territorial i econòmic: projecte Treball a les 7 comarques es troben establerts a l'apartat 2 de l'annex 5 d'aquesta Ordre.
La quantia de les subvencions corresponents als Programes de suport al desenvolupament local es troba regulada a l'apartat 6 de cadascun dels annexos 3, 4 i 5 d'aquesta Ordre.
9.1 Es considera despesa subvencionable la que de manera inequívoca respongui a la naturalesa de l'activitat subvencionada, resulti estrictament necessària i es realitzi en el termini i les condicions que determinin aquestes bases, així com les que puguin preveure les corresponents convocatòries.
Les despeses subvencionables de les actuacions previstes a la base 2 d'aquesta Ordre, es troben establertes a l'apartat 5 de cadascun dels seus annexos 3, 4 i 5.
Els apartats següents d'aquesta base no són d'aplicació a aquelles actuacions que es justifiquin mitjançant la modalitat d'acreditació per mòduls.
9.3 Són despeses no subvencionables de les actuacions previstes a la base 2 d'aquesta Ordre, les següents:
- Els interessos deutors de comptes bancaris, els interessos, recàrrecs i sancions administratives i penals, i les despeses de procediments legals i judicials.
- Les despeses de transaccions financeres, les comissions i pèrdues de canvi i d'altres despeses purament financeres, com ara comissions per manteniment de comptes o transferències.
- L'impost sobre el valor afegit, quan aquest sigui recuperable, altres impostos indirectes quan siguin susceptibles de recuperació o compensació, ni els impostos personals sobre la renda de les persones beneficiàries.
- L'adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
Només es podran subvencionar les amortitzacions d'aquests béns quan compleixin els requisits establerts per a les amortitzacions.
Tampoc seran subvencionables les despeses d'amortització de locals o equips quan s'hagin utilitzat ajuts públics per a l'adquisició d'aquests béns.
- Les despeses justificades amb factures, nòmines o altres documents comptables de valor probatori equivalent que hagin estat realitzades fora del període d'elegibilitat establert a l'apartat 5 d'aquesta base.
- Les despeses salarials i de seguretat social generades en períodes de suspensió del contracte per incapacitat laboral, maternitat, paternitat, risc d'embaràs o lactància, adopció o acollida.
En tot cas, seran subvencionables les despeses de la persona que substitueixi interinament el personal subvencionat.
- Les prestacions en espècies, les indemnitzacions de qualsevol tipus o altres despeses no salarials derivades de suspensions, acomiadaments i cessaments.
Els conceptes salarials de productivitat i altres plusos, excepte que així ho determini el conveni col·lectiu d'aplicació o estigui fixat en el contracte de treball.
9.4 Criteris d'imputació de les despeses:
S'accepta la imputació de pagaments en efectiu per un import inferior a 2.500,00 euros (IVA inclòs) respecte el total de subvenció correctament justificat.
Les despeses d'amortització es calcularan segons normes de comptabilitat generalment acceptades i és aplicable el mètode d'amortització segons les taules que recull el Reial decret 634/2015, de 10 de juliol, pel qual s'aprova el Reglament de l'impost sobre societats.
L'entitat beneficiària haurà de disposar de les factures de compra, justificants de pagament, quadres financers de l'amortització, assentaments comptables de les amortitzacions imputades i detall dels càlculs efectuats per a la determinació de la despesa imputable.
Les despeses de lloguers s'acreditaran mitjançant les corresponents factures de proveïdors.
L'entitat beneficiària haurà de disposar del contracte de lloguer, l'extracte bancari o els rebuts acreditatius del pagament, el detall dels càlculs efectuats per a la determinació de la despesa imputable i, si el lloguer fa referència a locals, també s'ha de disposar del model trimestral 303 i model anual 390 en relació a l'IVA i el model trimestral 115 i model anual 180, en relació a l'IRPF.
Tota la documentació esmentada restarà a disposició de l'Administració per a actuacions de verificació i control.
El període d'imputació de les despeses d'amortitzacions i lloguers haurà de correspondre amb el període d'execució de les actuacions i la seva imputació haurà de ser proporcional a l'ús tant temporal com espacial.
Serà subvencionable l'import de l'impost sobre el valor afegit efectivament suportat i no recuperable.
En cas que estiguin subjectes a règim de prorrata general o especial, només es podran imputar el percentatge que legalment els correspon.
9.5 Els serveis o lliurament de béns que generen les despeses subvencionables s'han de produir dins el termini d'execució.
Les factures o altres documents que suporten les despeses hauran de ser emesos i pagats dins el període comprès entre l'endemà de la presentació de la sol·licitud i el darrer dia del termini establert per a la seva justificació.
10.1 Les sol·licituds i altres tràmits associats al procediment de concessió de les subvencions i la seva justificació, s'han de presentar segons models normalitzats i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant els tràmits següents en el cercador de Tràmits gencat:
- Agents d'ocupació i desenvolupament local (AODL).
També es pot trobar informació a la pàgina web del Servei Públic d'Ocupació de Catalunya ( http://serveiocupacio.gencat.cat/ca/inici/ ).
La corresponent resolució de convocatòria detallarà els terminis de presentació de les sol·licituds i la resta de tràmits associats a les sol·licituds.
10.2 Les sol·licituds i altres tràmits associats al procediment de concessió de subvencions i la seva justificació, es presentaran exclusivament per mitjans telemàtics, acompanyades de la documentació que preveuen aquestes bases.
10.3 En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
A més, si escau per raó de la matèria, se li ha de proporcionar un accés directe a les subseus electròniques corresponents.
No obstant, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius.
Correspon a la persona interessada acreditar aquesta interrupció, aportant el corresponent codi de referència de la incidència oberta, perquè pugui efectuar el tràmit durant l'ampliació del termini.
10.4 La sol·licitud inclourà les declaracions responsables relatives al compliment dels requisits i obligacions recollits en les bases 4 i 23 de l'annex 1 d'aquesta Ordre, així com aquelles derivades de la mateixa presentació.
En aquest sentit, cal tenir en compte el que indica l'article 28.7 de la Llei 39/2015, d'1 d'octubre, del procediment administratiu comú de les administracions públiques, que estableix que les persones interessades es responsabilitzen de la veracitat dels documents que presentin.
10.5 La presentació de la sol·licitud de subvenció faculta l'Administració per verificar en qualsevol moment la veracitat de les dades que hi consten o es declaren, i a demanar que s'aporti la documentació complementària que consideri necessària per acreditar les dades que figuren a la sol·licitud.
La inexactitud, falsedat o omissió, de caràcter essencial, en qualsevol dada o document que acompanyi la sol·licitud de subvencions o la documentació corresponent a altres tràmits, o que consti en una declaració responsable, deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
10.6 La signatura de la sol·licitud comporta l'autorització al Servei Públic d'Ocupació de Catalunya per obtenir per mitjans electrònics les dades relatives a les obligacions tributàries i de la Seguretat Social.
A més, també es consultarà les dades relatives a la constitució, estatuts i altres documents fundacionals, mitjançant la consulta al Registre d'Entitats, al Registre Mercantil, i al Registre de Cooperatives i Societats Laborals, i a qualsevol altre registre que permeti la interoperabilitat, sempre que aquestes dades estiguin disponibles en els esmentats registres.
En cas que les dades de l'entitat no constin en algun d'aquests registres caldrà aportar la corresponent documentació.
10.7 En cas que sigui necessari consultar en qualsevol moment de la tramitació de la subvenció, a través d'interoperabilitat, dades de terceres persones, caldrà que l'entitat sol·licitant obtingui la corresponent autorització, i en cas de no autoritzar-ho, s'hauran de demanar i presentar els documents acreditatius corresponents.
10.8 La identificació i la signatura electrònica de les persones que representen les entitats beneficiàries sol·licitants es faran a través dels sistemes d'identificació i signatura electrònica admesos per la Seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones que presentin sol·licituds es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
En el supòsit que l'import total de la subvenció adjudicada superi un total de 60.000 euros, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
Ateses les entitats beneficiàries dels Programes de suport al desenvolupament local, per realitzar la sol·licitud caldrà el certificat digital del representant legal de l'entitat, d'acord amb l'establert als paràgrafs anteriors.
10.9 Pel que fa a la notificació electrònica, la notificació s'entén practicada quan es realitza el corresponent assentament registral.
Documentació a presentar amb la sol·licitud
11.1 La documentació que s'ha d'adjuntar amb les sol·licituds consisteix en una Memòria tècnica d'acord als continguts que consten a l'apartat 3 de cadascun dels annexos 3, 4 i 5 d'aquesta Ordre, un pressupost complet i detallat, així com una documentació específica per a cada Programa.
Tota aquesta documentació es troba recollida a la resolució de convocatòria corresponent i a l'apartat específic de la Guia de Prescripcions Tècniques de cada Programa que anualment publica el Servei Públic d'Ocupació de Catalunya.
En el cas d'agrupacions de persones jurídiques públiques sense personalitat jurídica que vulguin participar en el marc del Programa de suport als territoris amb més necessitats de reequilibri territorial i econòmic: projecte Treball a les 7 comarques, caldrà nomenar una entitat representant o apoderada única de l'agrupació, amb poders suficients per sol·licitar, gestionar i percebre les subvencions corresponents, i per complir les obligacions que, com a beneficiària, correspon a l'agrupació, d'acord amb el que preveu l'article 11.3 de la Llei 38/2003, de 17 de novembre, general de subvencions.
11.2 La documentació presentada juntament amb la sol·licitud o amb els altres tràmits associats al procediment de concessió pot ser una còpia autèntica, o bé una còpia simple, sempre que, en aquest darrer cas, es manifesti a través d'una declaració que els documents adjuntats són còpies idèntiques als documents originals.
11.3 En cas que els documents ja es trobin en poder de qualsevol dels Departaments de la Generalitat de Catalunya, en aplicació del que preveu l'article 28.3 de la Llei 39/2015, d'1 d'octubre, del procediment administratiu comú de les administracions públiques, la seva aportació es pot substituir per una declaració de la persona sol·licitant segons la qual no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En cas que s'hagin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'ha de presentar necessàriament la nova documentació.
11.4 Les entitats sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial, juntament amb la sol·licitud.
12.1 L'incompliment dels requisits no esmenables o del termini de presentació de sol·licituds que estableix aquesta Ordre comporta la inadmissió de la sol·licitud.
12.2 La manca de presentació de qualsevol dels documents que preveu la base 11 de l'annex 1 d'aquesta Ordre o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
12.3 Qualsevol entitat sol·licitant pot desistir expressament de la seva sol·licitud de subvenció abans de rebre la resolució d'atorgament, presentant un escrit de desistiment i la persona titular de la Direcció del Servei Públic d'Ocupació de Catalunya ha d'acceptar el desistiment amb la resolució corresponent.
12.4 Prèviament a la concessió de les subvencions en els procediments de concurrència competitiva, la persona titular de la Direcció del Servei Públic d'Ocupació de Catalunya ha de resoldre sobre la inadmissió o el desistiment de les sol·licituds.
Aquesta resolució es notificarà a l'entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/informacio-publica.html ), sens perjudici que es pugui utilitzar addicionalment altres mitjans electrònics.
Contra aquesta resolució, que no exhaureix la via administrativa, es pot interposar recurs d'alçada davant del superior jeràrquic competent en el termini d'un mes a comptar de la publicació o notificació.
13.1 Els criteris de valoració de les sol·licituds es troben establerts a l'apartat 4 de cadascun dels annexos 3, 4 i 5 d'aquesta Ordre.
13.2 S'haurà de deixar constància en l'expedient dels aspectes concrets que s'han valorat en aplicació de cada criteri i de la relació entre la puntuació obtinguda i l'import de la subvenció.
14.1 El procediment de concessió de les subvencions regulades en aquesta Ordre és el de concurrència competitiva, llevat de les subvencions corresponents a la pròrroga dels agents d'ocupació i desenvolupament local, establertes a l'annex 4, que es fa en règim de concessió directa, d'acord amb l'article 2.1.l) del Reial decret 357/2006, de 24 de març, pel qual es regula la concessió directa de determinades subvencions en els àmbits de l'ocupació i de la formació professional ocupacional.
El procediment de concessió de subvenció s'inicia l'endemà de la data de publicació de la resolució de convocatòria ordinària.
14.2 Un cop tancat el període de presentació de sol·licituds es verificarà que les entitats sol·licitants compleixin els requisits per ser beneficiàries de les subvencions.
14.3 L'òrgan competent per a la instrucció del procediment és la Subdirecció General de Polítiques Actives d'Ocupació.
14.4 Una vegada registrada la sol·licitud, es verificarà la documentació presentada.
Quan l'expedient sigui complet, s'avaluaran les sol·licituds d'acord amb els criteris de valoració que per a cada Programa s'estableixen en aquesta Ordre i s'emetrà un informe tècnic amb la puntuació obtinguda.
14.5 La composició de la Comissió de valoració o òrgan col·legiat que analitzarà i avaluarà les sol·licituds presentades serà la següent:
La persona titular de la Subdirecció General de Polítiques Actives d'Ocupació
La persona titular del Servei de Desenvolupament Econòmic Local
Un/a representant territorial del Servei Públic d'Ocupació de Catalunya
La persona titular del Servei Jurídic del Servei Públic d'Ocupació de Catalunya
15.1 L'òrgan competent per dictar la resolució és la persona titular de la Direcció del Servei Públic d'Ocupació de Catalunya, a proposta de la Subdirecció General de Polítiques Actives d'Ocupació.
15.2 El termini màxim per emetre la resolució i notificar-la serà de 6 mesos, a comptar des de la data de la publicació de la resolució de convocatòria.
15.3 La resolució d'atorgament ha de ser degudament motivada i ha de contenir, com a mínim, la identificació de les entitats sol·licitants a les quals es concedeix la subvenció, l'import i la justificació de l'execució de l'objecte de la subvenció i, si escau, l'autorització de subcontractació de les actuacions subvencionables.
15.4 La resolució corresponent als procediments de concurrència competitiva es notificarà a l'entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/informacio-publica.html ), sens perjudici que es pugui utilitzar addicionalment altres mitjans electrònics.
La resta de resolucions es notificaran a l'entitat interessada a través de mitjans electrònics mitjançant notificació individual.
15.5 En cas que l'òrgan competent no dicti i notifiqui la resolució en el termini de 6 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.6 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant la persona titular de la Secretaria General de Treball, Afers Socials i Famílies, en el termini d'un mes a comptar de l'endemà de la notificació de la resolució, segons el que estableix l'article 121 de la Llei 39/2015, d'1 d'octubre, del procediment administratiu comú de les administracions públiques, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
15.7 Les subvencions que es puguin concedir no generen cap dret a la concessió d'altres subvencions en exercicis futurs.
15.8 L'atorgament de les subvencions està supeditat a la possibilitat de reducció parcial o total de la subvenció, abans que no es dicti la resolució d'atorgament, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
En la corresponent resolució de convocatòria es determinarà el termini d'execució dels programes regulats en aquesta Ordre.
17.1 Prèviament al reconeixement de l'obligació de cadascun dels pagaments, es comprovarà d'ofici si l'entitat beneficiària està al corrent de les obligacions tributàries i amb la Seguretat Social.
La signatura de la sol·licitud de subvenció per part de l'entitat beneficiària implica l'autorització per fer-ne la comprovació.
17.2 El pagament de la subvenció es tramita mitjançant una bestreta del 80 % de l'import atorgat quan es dicta la corresponent resolució d'atorgament, per a la qual no s'exigeixen garanties.
El pagament del 20% restant s'ha de tramitar un cop l'activitat subvencionada ha estat degudament justificada, d'acord amb el que estableixen aquestes bases i la normativa aplicable.
17.3 Els pagaments es podran fraccionar en parts d'acord amb el Pla de Tresoreria del Servei Públic d'Ocupació de Catalunya i les seves disponibilitats.
17.4 A la resolució de convocatòria s'establiran els òrgans responsables de la tramitació dels pagaments.
Revisió i variacions en la destinació de la subvenció
18.1 D'acord amb l'article 19.4 de la Llei 38/2003, de 17 de novembre, general de subvencions, l'alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en aquestes bases, podrà donar lloc a la modificació de la resolució d'atorgament.
Per a les actuacions regulades en aquesta Ordre, d'acord amb l'article 17.3 lletra l) de la Llei 38/2003, general de subvencions, es consideraran circumstàncies que alteren les condicions de la concessió, i que donaran lloc a la modificació de la resolució, aquelles incidències o canvis que impliquin un cost d'execució inferior al tingut en compte en la resolució d'atorgament, si s'escau.
18.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per la persona titular del Servei de Desenvolupament Econòmic Local del Servei Públic d'Ocupació de Catalunya, en els termes de l'article 95 e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
S'entén que una entitat beneficiària subcontracta quan concerta amb tercers l'execució total o parcial de l'activitat que constitueix l'objecte de la subvenció.
Queda fora d'aquest concepte la contractació de les despeses en què hagi d'incórrer el beneficiari per a la realització per si mateix de l'activitat subvencionada.
20.1 En cas que l'import atorgat sigui superior a 10.000 euros, un cop rebuda la resolució d'atorgament, caldrà aportar una declaració comunicant la informació relativa a les retribucions dels òrgans de direcció o administració, a l'efecte de fer-les públiques, d'acord amb el que s'estableix a l'article 15.2 de la Llei 19/2014, de 29 de desembre, de transparència, accés a la informació pública i bon govern.
20.2 Per altra banda, la documentació d'execució que es genera en el desenvolupament de les actuacions i que les entitats beneficiàries hauran de presentar o custodiar com a evidències de la realització de les actuacions es troba recollida a la resolució de convocatòria corresponent.
20.3 L'entitat beneficiària haurà de presentar la documentació d'execució corresponent a cada actuació segons models normalitzats, si s'escau, i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit corresponent a cada Programa regulat en aquesta Ordre en el cercador de Tràmits gencat.
20.4 En el marc del Programa d'Agents d'ocupació i desenvolupament local i del Programa de suport als territoris amb més necessitats de reequilibri territorial i econòmic: projecte Treball a les 7 comarques, caldrà presentar un informe semestral per facilitar el seguiment de les actuacions subvencionades.
21.1 La justificació del compliment de les condicions imposades i de la consecució de l'objecte de la subvenció es farà d'acord amb el que preveuen els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, l'Ordre ECO/172/2015, de 3 de juny, sobre les formes de justificació de subvencions, modificada per l'Ordre VEH/79/2020, de 9 de juny.
En el supòsit d'actuacions cofinançades pel Fons Social Europeu, la documentació justificativa haurà de complir els requisits que determini l'Ordre ESS/1924/2016 de 13 de desembre, que determina les despeses subvencionables per FSE durant el període de programació 2014-2020.
La modalitat de justificació econòmica dels Programes de suport al desenvolupament local és la següent:
- Programa de suport i acompanyament a la planificació estratègica: Compte justificatiu amb aportació de justificants de despesa.
- Programa d'Agents d'Ocupació i Desenvolupament Local (AODL): Acreditació per mòduls.
21.3 Contingut de la justificació
La justificació de les actuacions ha d'incloure una memòria tècnica explicativa del compliment de la finalitat, amb indicació de les activitats realitzades i dels resultats obtinguts, i una memòria econòmica sobre el cost de les actuacions realitzades.
La documentació per a la justificació dels projectes i accions subvencionats es troba establerta a l'apartat 7 de cadascun dels annexos 3, 4 i 5 d'aquesta Ordre.
A la Guia de Prescripcions Tècniques de cadascun dels Programes es desenvolupen aspectes referits a la justificació tècnica i econòmica.
21.4 Termini i lloc de presentació
Les entitats beneficiàries de les subvencions resten obligades a realitzar-ne la justificació en el termini màxim de 2 mesos des de la seva finalització davant del Servei de Control i Justificació Econòmica del Servei Públic d'Ocupació de Catalunya, d'acord amb l'establert a l'apartat 2 d'aquesta base.
21.5 La persona titular del Servei de Control i Justificació Econòmica del Servei Públic d'Ocupació de Catalunya podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.
21.6 El control de la concurrència de subvencions s'ha de dur a terme mitjançant el sistema corporatiu de gestió o tramitador electrònic d'ajuts i subvencions que comprovarà que la suma imputada a les diferents subvencions concedides per l'Administració de la Generalitat de Catalunya i el seu sector públic no supera l'import dels justificants i verificarà, si escau, la quantia justificada en excés.
Verificació de les actuacions subvencionades
22.1 Les actuacions de verificació per part de la Subdirecció General de Verificació i Supervisió de les actuacions subvencionades seran de dos tipus:
a) Actuacions de verificació administrativa, que tenen per objecte verificar l'execució de les actuacions i assegurar que aquesta està suportada pels corresponents documents justificatius, d'acord amb el que s'indica a les bases 20 i 21 de l'annex 1 d'aquesta Ordre respecte l'execució i la justificació, respectivament.
b) Actuacions de verificació in situ o sobre el terreny, que tenen per objecte comprovar l'efectiva realització de les actuacions subvencionades i/o el compliment de les obligacions dels beneficiaris.
Les verificacions sobre el terreny s'efectuaran durant la realització de l'actuació subvencionada.
22.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi la Subdirecció General de Verificació i Supervisió.
22.3 Les actuacions de verificació de les subvencions es podran efectuar amb la col·laboració d'empreses auditores contractades a l'efecte pel Servei Públic d'Ocupació de Catalunya.
En qualsevol cas, queden reservades als propis òrgans del Servei Públic d'Ocupació de Catalunya les actuacions que suposin l'exercici de les potestats administratives.
22.4 L'òrgan concedent pot requerir la presentació de justificants per efectuar les verificacions que siguin necessàries per comprovar la justificació correcta de la subvenció.
Són obligacions generals de les entitats beneficiàries d'aquestes subvencions:
a) Complir l'objectiu i la finalitat, executar el projecte, realitzar l'activitat i adoptar el comportament que fonamenta la concessió de la subvenció, i acreditar-ho davant el Servei Públic d'Ocupació de Catalunya en la forma i termini que s'estableix a la base 21 de l'annex 1 d'aquesta Ordre.
b) Formalitzar, si s'escau, el corresponent encàrrec de gestió, en cas que l'entitat beneficiària sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatuts que tenen la condició de mitjà propi i servei tècnic de l'entitat beneficiària d'acord amb el que estableix la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (BOE núm. 272, de 9.11.2017).
c) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en aquesta Ordre.
d) En cas que es realitzin accions d'aprenentatge especialitzat, pràctiques no laborals en empreses o bé altres activitats de naturalesa anàloga, subscriure una pòlissa d'assegurança d'accident amb un capital de 23.432,25 euros en cas de mort i de 46.864,52 euros en cas d'invalidesa, amb caràcter previ a l'inici d'aquestes activitats, que s'ajusti tant al seu període d'execució com al seu horari i que també cobreixi les despeses d'accident in itinere, els riscos derivats de visites de les persones destinatàries a empreses o altres establiments que s'organitzin per donar suport al seu desplegament.
L'entitat beneficiària pot optar per subscriure una pòlissa d'assegurança col·lectiva que doni cobertura a totes les persones destinatàries participants.
e) Conservar els justificants originals (paper i electrònics) i l'altra documentació relacionada amb la subvenció atorgada, durant un període mínim de cinc anys, a comptar des de la data de finalització del termini de justificació de l'objecte de la subvenció o bé des de la data de presentació dels justificants corresponents, si és anterior.
En cas de cofinançament per part del Fons Social Europeu, s'hauran de conservar tots els documents justificatius de les despeses cofinançades per l'FSE durant un termini de tres anys a partir del 31 de desembre de l'any següent a la presentació a la Comissió Europea dels comptes en els quals s'hagin inclòs les despeses.
El Servei Públic d'Ocupació de Catalunya informarà les entitats beneficiàries de la data d'inici d'aquest període.
Els documents s'han de conservar en forma d'original o en versió electrònica de documents originals.
f) Proposar a l'òrgan competent qualsevol canvi que, d'acord amb la normativa vigent, es pugui produir en la destinació de la subvenció, sense variar-ne la finalitat.
Aquest s'ha de notificar prèviament i per escrit a la persona titular del Servei de Desenvolupament Econòmic Local del Servei Públic d'Ocupació de Catalunya amb anterioritat a la finalització del termini d'execució, la qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre.
Els canvis no comunicats o que no hagin estat acceptats poden donar lloc al reintegrament total o parcial de la subvenció.
g) Sotmetre's a les actuacions de comprovació que corresponguin al Servei Públic d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
h) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que se'n pugui avaluar la seva compatibilitat.
Aquesta comunicació s'ha d'efectuar tan aviat com es conegui i, com a màxim, en el moment de la justificació de l'aplicació donada als fons percebuts.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària i en cada cas, així com aquells estats comptables i registres específics que siguin exigits per aquesta Ordre, amb la finalitat de garantir l'exercici adequat de les facultats de comprovació i control.
j) Procedir al reintegrament dels fons percebuts en cas de revocació de la subvenció en els termes que s'indiquin en la corresponent resolució.
k) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 31 de l'annex 1 d'aquesta Ordre.
l) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats.
m) Identificar expressament en la seva comptabilitat les despeses imputades a cadascuna de les actuacions de forma separada o per qualsevol altre mitjà, que permeti verificar el registre comptable d'aquestes despeses i, si escau, el cofinançament de la despesa pel Fons Social Europeu.
Queden excloses d'aquesta obligació les despeses que s'imputin mitjançant algun sistema de simplificació.
n) Complir les obligacions que regulen els articles 90 bis i 92 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
o) Quan l'import de la despesa subvencionable superi els llindars establerts a la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat suficient nombre d'entitats que els realitzin, prestin o subministrin.
p) Complir amb les indicacions que determinin les Guies de Prescripcions Tècniques que s'esmenten en aquesta Ordre, per als diferents àmbits de gestió i que es publiquin al web del Servei Públic d'Ocupació de Catalunya.
q) D'acord amb el que s'estableix a l'article 15.2 de la Llei 19/2014, de 29 de desembre, de transparència, accés a la informació pública i bon govern, en el cas que les entitats beneficiàries siguin persones jurídiques i l'import a atorgar sigui superior a 10.000 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
Aquesta informació s'ha de comunicar un cop rebut l'atorgament de la subvenció.
r) D'acord amb el que estableix l'article 13.5 de la Llei orgànica 1/1996, de 15 de gener, de protecció jurídica del menor, en cas que les persones destinatàries finals del programa subvencionat puguin tenir contacte amb menors en l'exercici de les activitats relacionades amb el programa, l'entitat beneficiària ha de complir amb l'obligació de disposar de l'acreditació mitjançant certificació negativa del Registre central de delinqüents sexuals, que aquestes persones no han estat condemnades en sentència ferma per algun delicte contra la llibertat i indemnitat sexual.
s) Adherir-se als principis ètics i regles de conducta als quals han d'adequar l'activitat les persones beneficiàries, i que es detallen a l'annex 2.
t) Presentar al Servei Públic d'Ocupació de Catalunya tota la documentació corresponent a l'execució i la justificació de les actuacions establerta a la base 20 i el que s'indiqui en la base 21.
u) Que la documentació que es presenta amb la sol·licitud i amb qualsevol altre tràmit associat al procediment de concessió de les subvencions i la seva justificació, és una còpia idèntica del document original i que les dades contingudes són certes.
v) Recollir i custodiar l'autorització per facilitar les dades de les persones adscrites a l'acció o accions subvencionades i/o de les persones destinatàries.
w) Lliurar al Servei Públic d'Ocupació de Catalunya còpia de qualsevol material i producte resultant i de difusió dels projectes subvencionats.
El Servei Públic d'Ocupació de Catalunya es reserva la potestat de fer ús dels materials i productes resultants objecte de la subvenció per tal de garantir la seva transferibilitat i el seu major aprofitament.
x) Informar de les incidències relatives a les actuacions subvencionades.
y) Participar, si s'escau, en aquelles activitats de perfeccionament tècnic que estableixi el Servei Públic d'Ocupació de Catalunya.
z) En cas d'actuacions cofinançades pel Programa Operatiu Regional de l'FSE, les entitats beneficiàries hauran de complir a més les obligacions següents:
- Acceptar la seva inclusió en la llista de beneficiaris publicada d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013.
- Informar dels indicadors d'execució i de resultats, tant comuns com específics, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, en la forma i terminis que estableixi l'òrgan competent.
- Les entitats beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
Control de les actuacions subvencionades
El Servei Públic d'Ocupació de Catalunya realitzarà actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats beneficiàries de les subvencions s'han de sotmetre a les actuacions de control que el Servei Públic d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
25.1 Són causes de revocació les previstes pels articles 92 bis i 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
També serà causa de revocació l'incompliment i la falsedat en la declaració dels requisits previstos a la base 4 de l'annex 1 d'aquesta Ordre.
25.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol IX de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
Així mateix, si la Intervenció General durant els controls que dugui a terme es troba amb una conducta per part del subjecte controlat tendent a entorpir, dilatar o impedir la seva actuació, proposarà a l'òrgan competent l'inici del procediment de revocació i sancionador.
25.3 Els incompliments dels requisits o les obligacions de les entitats beneficiàries, l'execució incorrecta de les actuacions que es posi de manifest en la verificació administrativa o in situ dels projectes i accions subvencionades, així com també la justificació d'una quantia inferior a l'atorgada inicialment, implicaran l'inici, si s'escau, d'un procediment de revocació parcial o total de les subvencions concedides, que pot comportar la minoració de l'import pendent de pagament i/o el reintegrament parcial o total, per part de l'entitat beneficiària, de les quantitats pagades (bestretes) amb els interessos de demora corresponents.
25.4 Els criteris i fórmules que s'aplicaran per calcular els imports a revocar són els següents:
a) L'incompliment manifest de l'objecte i la finalitat de la subvenció comportarà la revocació total de la subvenció.
b) En el marc del Programa de suport i acompanyament a la Planificació estratègica i el Programa de suport als territoris amb més necessitats de reequilibri territorial i econòmic: projecte Treball a les 7 comarques, l'acreditació en fase de justificació dels projectes i accions subvencionades d'un cost d'execució inferior al que va donar lloc a la resolució d'atorgament comportarà la revocació parcial proporcional del projecte o acció, si s'escau.
En el marc del Programa d'Agents d'Ocupació i Desenvolupament Local, en cas que el temps de treball efectiu o d'execució dels AODL contractats sigui inferior al període anual subvencionat, comportarà la revocació parcial proporcional de la subvenció atorgada d'acord amb el que preveu l'apartat 6 de l'annex 4 de l'Ordre TSF/123/2018, de 24 de juliol.
25.5 En compliment del que estableix l'article 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, el Servei Públic d'Ocupació de Catalunya ha d'iniciar els processos de revocació quan escaigui.
Resten exclosos els supòsits de revocacions d'imports inferiors a 60 euros o que impliquin el reintegrament d'un import inferior a 60 euros, en els termes previstos per l'article 40 de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
26.1 Les entitats beneficiàries poden renunciar de forma expressa, totalment o parcialment, a les subvencions atorgades mitjançant un escrit dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la part de la subvenció objecte de renúncia més els interessos corresponents.
26.2 En el marc del Programa de suport i acompanyament a la planificació estratègica i del Programa de suport als territoris amb més necessitats de reequilibri territorial i econòmic: projecte Treball a les 7 comarques, en cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció objecte de renúncia.
En el marc del Programa d'Agents d'Ocupació i Desenvolupament local contractats sigui inferior al període anual subvencionat, l'entitat beneficiària podrà renunciar de forma expressa al seu dret de percebre la part de la subvenció objecte de renúncia.
En cas d'incompliment de les obligacions que preveuen aquestes bases els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, els capítols II i VI del Real Decret Legislatiu 5/2000, de 4 d'agost, pel qual s'aprova el text refós de la Llei sobre Infraccions i Sancions en l'Ordre Social, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi, amb independència del reintegrament total o parcial de la subvenció.
Règim de compatibilitat de les subvencions
Les subvencions regulades en aquestes bases són compatibles amb altres ajuts, subvencions i ingressos per a la mateixa finalitat, procedents d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
El conjunt d'aportacions no podrà superar la totalitat del cost de les actuacions subvencionades.
29.1 El Servei Públic d'Ocupació de Catalunya establirà els mitjans i els terminis pel registre d'informació de les dades, de manera estandarditzada i sistematitzada, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, la Conferència Sectorial d'Ocupació i Afers Laborals – Plan Anual de Políticas de Empleo, PAPE- i al mateix Servei Públic d'Ocupació de Catalunya, Pla de Desenvolupament de Polítiques d'Ocupació (PDPO), i els pressupostos de la Generalitat de Catalunya.
Publicitat de les subvencions atorgades
Es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https:/web.gencat.cat/ca/seu-electronica/index.html ) i al portal de la transparència ( http://governobert.gencat.cat/ca/transparencia/index.html ) Cas que l'import de les subvencions atorgades, individualment considerades, sigui igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Igualment, d'acord amb els articles 18 i 20.8 de la Llei 38/2003, de 17 de novembre, general de subvencions, s'ha de donar publicitat de la informació sobre les convocatòries i les resolucions de concessió de subvencions mitjançant la Base de dades Nacional de Subvencions.
31.2 Les mesures de publicitat que han d'adoptar les entitats beneficiàries de les subvencions són les següents:
- Inclusió de la imatge institucional de l'entitat concedent.
- Inclusió de la imatge institucional de l'ens d'on provenen els fons.
- Llegenda relativa al finançament públic en cartells, materials impresos, contractes, diplomes, mitjans electrònics o audiovisuals o bé esments realitzats als mitjans de comunicació, que digui "Aquest projecte està subvencionat pel Servei Públic d'Ocupació de Catalunya i l'FSE (quan escaigui) en el marc dels Programes de suport al desenvolupament local".
31.3 L'entitat beneficiària haurà d'incloure, en totes les mesures d'informació i comunicació que realitzi, el logotip del Servei Públic d'Ocupació de Catalunya i el senyal de la Generalitat de Catalunya.
Les mides i la distribució seran les que indiqui la pàgina d'identitat corporativa de la Generalitat de Catalunya referents al Servei Públic d'Ocupació de Catalunya que es poden trobar a l'enllaç: http://identitatcorporativa.gencat.cat/web/.content/Documentacio
31.4 Les mesures de publicitat restaran condicionades a la font de finançament de la subvenció que s'establirà en cada convocatòria, d'acord amb l'establert als dos apartats següents.
31.5 En cas que les actuacions subvencionades estiguin finançades amb fons provinents de la Conferència Sectorial, l'entitat beneficiària haurà d'incloure, en totes les mesures d'informació i comunicació que realitzi, el logotip del ministeri que tingui les competències d'ocupació i del Servicio Público de Empleo Estatal.
Les característiques tècniques de les mesures d'informació i dels cartells s'han d'adequar al que determini la normativa de la Conferència Sectorial d'Ocupació i Afers Laborals a l'Ordre que reguli la distribució territorial de les subvencions d'àmbit laboral finançades amb càrrec als Pressupostos Generals de l'Estat.
En tot cas haurà de constar expressament, en lloc visible, que s'han finançat amb càrrec als fons rebuts del Servicio Público de Empleo Estatal.
31.6 En cas que les actuacions estiguin cofinançades amb fons provinents de l'FSE, l'entitat beneficiària haurà d'adoptar les mesures següents de publicitat i informació:
En totes les mesures d'informació i comunicació que realitzi, haurà d'incloure l'emblema de la Unió, una referència a la Unió Europea, una referència al Fons Social Europeu i el lema "El Fons Social Europeu inverteix en el teu futur".
Durant la realització de l'operació, haurà d'informar el públic del cofinançament de l'actuació, en el seu espai web, si en disposa, i mitjançant un cartell visible pel públic, de mida A3 mínim.
S'haurà d'assegurar que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament del Fons Social Europeu en qualsevol document que es lliuri a les persones participants o que formi part de l'expedient de l'actuació cofinançada.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol; la Llei 26/2010, de 3 d'agost, de règim jurídic i de procediment de les administracions públiques de Catalunya; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya; la Llei 39/2015, d'1 d'octubre, del procediment administratiu comú de les administracions públiques, així com el que disposa la Llei de pressupostos de la Generalitat de Catalunya de l'exercici corresponent, així com altra normativa comunitària, estatal i autonòmica que pugui ser d'aplicació.
Quant a la publicació de les bases i convocatòries cal atenir-se al que estableix l'article 68.5 de l'Estatut d'Autonomia de Catalunya i la normativa en matèria de subvencions.
D'acord amb l'article 55.2 de la Llei 19/2014, del 29 de desembre, de transparència, accés a la informació pública i bon govern, les administracions i els organismes compresos en l'àmbit d'aplicació d'aquesta llei han d'incloure, en les bases de convocatòries de subvencions o ajuts, els principis ètics i les regles de conducta als quals han d'adequar l'activitat les persones beneficiàries, i els efectes d'un eventual incompliment d'aquests principis.
En compliment d'aquesta previsió legal, es fan públics els principis ètics i les regles de conducta als quals les persones beneficiàries de subvencions o ajuts han d'adequar la seva activitat i els efectes d'un eventual incompliment d'aquests.
Aquests principis i regles de conducta tenen la consideració d'estàndards mínims i podran ser completats en els seus nivells d'exigència, en funció de la quantia de la subvenció o de l'ajut i/o de la tipologia i característiques de les persones beneficiàries, en les bases de la corresponent convocatòria de subvenció o ajut.
Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present o pugui afectar el procediment.
Amb caràcter general, les persones beneficiàries d'ajuts públics en l'exercici de la seva activitat, assumeixen les obligacions següents:
c) No oferir ni facilitar a càrrecs o empleats públics avantatges personals o materials, ni per a ells mateixos ni per a terceres persones amb la voluntat d'incidir en un procediment d'adjudicació de subvenció o ajut.
d) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en els supòsits establerts en l'apartat quart de l'article 3 de la Llei de transparència.
Efectes d'un eventual incompliment dels principis ètics i regles de conducta:
En cas d'incompliment dels principis ètics i regles de conducta serà d'aplicació el règim sancionador previst en la Llei 19/2014, de 29 de desembre, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.
L'objecte d'aquest Programa és donar suport per a la realització, amb mitjans aliens, de projectes de diagnosi i planificació estratègica que tenen per objectiu la generació d'activitat econòmica i la creació i/o manteniment d'ocupació mitjançant la dinamització i diversificació econòmica territorial; el suport a noves formes de gestió i promoció de les economies locals; la innovació i el desenvolupament del teixit productiu local; la identificació, diagnosi i planificació dels sectors i dels projectes estratègics per al territori; i la identificació, diagnosi i planificació del desenvolupament social i ocupacional del territori.
Aquest programa es concreta en els següents tipus de projectes:
a) Elaboració de plans estratègics territorials en l'àmbit del desenvolupament econòmic local i l'ocupació.
b) Elaboració de plans d'acció de desenvolupament econòmic local i ocupació.
c) Elaboració de plans d'acció sectorials identificats com a estratègics per al territori per tal de generar i/o mantenir ocupació.
d) Activitats d'identificació, diagnosi, planificació, seguiment i promoció de projectes estratègics territorials que tinguin impacte en la generació d'ocupació.
e) Elaboració de programes operatius per afavorir la diversificació i la reestructuració econòmica del territori per afavorir la creació d'ocupació.
f) Diagnosis i plans d'oportunitat, factibilitat i viabilitat de noves formes de gestió del desenvolupament econòmic local i l'ocupació.
g) Elaboració de plans d'acció per a la dinamització dels polígons d'activitat econòmica per tal de generar i/o mantenir ocupació.
h) Activitats de creació d'espais de reflexió conjunta entre el sector públic i privat del territori, per tal de portar endavant els projectes estratègics de desenvolupament econòmic i ocupacional identificats.
i) Elaboració de plans i mapes formatius territorials a mida de les persones i les empreses del territori.
Les entitats sol·licitants hauran de presentar una única sol·licitud que contindrà el projecte o projectes que es proposen dur a terme en el marc d'aquest Programa.
Les entitats que sol·licitin en el marc del tipus de projecte establert a l'apartat b), hauran d'acreditar que prèviament disposen d'un Pla estratègic territorial en l'àmbit del desenvolupament econòmic local i l'ocupació.
Les entitats que sol·licitin en el marc del tipus de projecte establert a l'apartat e), hauran d'acreditar que prèviament disposen d'un Pla d'acció de desenvolupament econòmic local i ocupació o bé d'un Pla d'acció sectorial.
Els plans estratègics que es subvencionin en el marc d'aquesta Ordre, hauran de tenir com a mínim el següent contingut:
1- Preàmbul del Pla, que inclogui una exposició de motius, les entitats i actors que hi han participat i la metodologia emprada per a la seva elaboració.
2- Anàlisi i diagnosi de la situació del territori objecte d'actuació que inclogui:
b) Anàlisi dels col·lectius més vulnerables del territori.
- Descripció de l'estructura del mercat de treball amb indicació de la població ocupada i desocupada segons sexe, edat, nivell d'estudis i especialitats formatives, tipologia de col·lectius amb dificultats d'inserció (joves, discapacitats, persones majors de 45 anys, nouvinguts, aturats de llarga durada, aturats no perceptors de cap prestació, etc.).
- Identificació de les necessitats d'orientació i formació per a l'ocupació.
- Sectors i subsectors econòmics presents al territori.
- Tipologia i anàlisi de l'ocupació generada en els darrers 5 anys.
- Tipologia i anàlisi de l'ocupació perduda en els darrers 5 anys.
- Perfils professionals més demandats.
- Anàlisis comparatives de les titulacions de les persones aturades del territori i ocupació generada en els darrers anys.
- Formació per a l'ocupació necessària i oferta actual.
- Tipologia i anàlisi de l'ocupació existent.
- Previsió de necessitats de renovació de plantilles en els propers 5/10 anys (segons piràmide d'edats,...).
A més dels indicadors caldrà incorporar l'opinió i valoració de les empreses del territori, desagregant l'opinió per mides, sectors, etc. També caldrà incorporar una anàlisi qualitativa en la que es sintetitzi la visió de les persones entrevistades.
e) Identificació dels actors que intervenen en l'àmbit de l'ocupació i el desenvolupament al territori.
f) Resum històric que inclogui les accions executades al territori en els darrers anys en matèria de desenvolupament econòmic, ocupació i formació, emprenedoria, etc.
g) Identificació d'altres recursos amb potencialitats per a la dinamització territorial i la generació d'ocupació: Infraestructures i serveis, patrimoni natural i cultural, etc.
h) Descripció de la metodologia i instruments metodològics utilitzats per a la diagnosi (ZOPP, Enfocament del Marc Lògic, DAFO, factors crítics de èxit,...).
3- Objectius, estratègia i Pla d'acció:
Els Plans estratègics territorials en l'àmbit del desenvolupament econòmic local i l'ocupació hauran d'incloure l'objectiu central de l'estratègia, les línies estratègiques i els objectius específics a assolir en cadascuna d'aquestes a mig i llarg termini, dels que es derivarà el Pla d'acció on s'establiran els programes i els projectes concrets per tal d'aconseguir els objectius fixats.
Disseny i formulació del Pla d'acció: una vegada establertes les línies estratègiques o d'actuació i els objectius específics s'hauran d'establir els programes prioritaris que es portaran a terme per assolir-los.
Els programes inclouen els projectes que cal realitzar a curt, mig i llarg termini, així com els indicadors que permetin mesurar i avaluar la consecució dels objectius específics.
Cada projecte inclòs en un Pla o programa operatiu, corresponent als tipus de projecte a), b), c), e), f), g) i i), contindrà, com a mínim, els següents continguts:
a) Objectius específics: situació que s'espera aconseguir i mantenir-se com a conseqüència del projecte.
b) Activitats: accions concretes i específiques que es fan per executar un projecte i produir uns resultats.
c) Resultats: conseqüència de l'execució de les activitats del projecte.
Aquests hauran de ser precisos, mesurables i coherents i en alguns casos, són assimilables a productes.
d) Identificació dels actors responsables de l'execució del projecte.
e) Identificació dels/de les destinataris/àries del projecte.
f) Pressupost: cost estimat per al desenvolupament i execució de les activitats que conformen el projecte.
g) Identificació de les fonts de finançament previstes.
h) Recursos humans, tecnològics i de serveis necessaris per a dur a terme les activitats.
i) Indicadors de seguiment: mesures (directes o indirectes) para esbrinar fins a quin grau es van assolint els resultats.
j) Cronograma d'execució: representació en forma de seqüència temporal de les fases d'execució del projecte i les activitats previstes.
Els Plans o programes operatius hauran d'establir a més:
a) Els mètodes per a l'avaluació dels mateixos.
La metodologia de l'avaluació seguirà els criteris d'adequació del projecte, eficàcia, eficiència, equitat i impacte en termes econòmics i d'ocupació, sostenibilitat, igualtat de gènere i igualtat d'oportunitats d'accés al mercat laboral dels col·lectius amb dificultats d'inserció.
b) El període previst per a l'execució del Pla o Programa operatiu.
Els plans estratègics inclouran sempre un Pla d'acció.
Els continguts de la justificació dels diferents tipus de projectes es troben recollits al document Guia de Prescripcions Tècniques del Programa.
2.3 Condicions de l'empresa o persona física que ha de realitzar el servei
En relació a la solvència tècnica o professional de l'empresa o persona física que ha de realitzar els projectes de diagnosi i planificació estratègica establerts a l'apartat 1 de l'annex 3 d'aquesta Ordre, aquesta haurà d'acreditar que el seu objecte i/o epígraf fiscal li permet la realització de projectes d'aquesta naturalesa, que el seu personal directiu disposi d'una experiència de com a mínim 3 anys en la realització de treballs similars i que l'equip d'experts concrets que faran el projecte disposin de la formació adequada i/o experiència professional en la matèria.
2.4 Contractació dels projectes
La contractació de serveis per a la realització dels projectes que es subvencionen en el marc d'aquest Programa estarà subjecta al que estableix la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.
No es pot fraccionar un contracte per tal de disminuir-ne la quantia i eludir el compliment dels requisits exigits als apartats anteriors i no es podran realitzar contractacions amb persones o entitats vinculades a l'entitat beneficiària del projecte, d'acord amb l'article 68.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.
En cap cas aquests projectes podran ser objecte de subcontractació per part del contractista o contractistes, que han de realitzar per si mateixos l'objecte del contracte.
Memòria del Programa de suport i acompanyament a la planificació estratègica.
La Memòria tècnica del programa d'actuació a presentar per a la sol·licitud de subvencions en el marc del Programa de suport i acompanyament a la planificació estratègica haurà de tenir els següents continguts:
a) Denominació general del programa, si es sol·licita més d'un projecte.
c) Identificació dels principals problemes socioeconòmics detectats a la diagnosi del territori als que es pretén donar resposta.
d) Denominació de cada projecte que es proposa portar a terme.
e) Justificació integrada dels projectes proposats en relació a d'altres projectes que es porten a terme en el territori objecte d'actuació.
f) Anàlisi de la complementarietat entre els projectes sol·licitats, si s'escau.
g) Responsable tècnic per part de l'entitat sol·licitant.
h) Descripció de les infraestructures, organització, organigrama i equipaments disponibles de l'entitat sol·licitant per a impulsar el desenvolupament econòmic i la creació d'ocupació al territori.
i) Descripció dels recursos humans fixos i temporals amb els que compta l'entitat, així com el pressupost corresponent a l'any anterior a la sol·licitud, diferenciant recursos propis de recursos provinents de subvencions i transferències, disponibles per impulsar el desenvolupament econòmic i la creació d'ocupació del territori.
j) Principals projectes de característiques similars, executats en els darrers 3 anys per part de l'entitat sol·licitant en l'àmbit de l'ocupació i del desenvolupament econòmic local.
Per a cadascun dels projectes d'aquest Programa s'haurà d'especificar el següent:
b) Tipus de projecte, d'acord a la classificació de l'apartat 2 d'aquest annex.
c) Àmbit territorial d'actuació.
d) Identificació de les entitats públiques i privades que concerten el projecte.
e) Descripció del marc de cooperació i del sistema de gestió previst.
f) Justificació específica del projecte.
i) Metodologia, instruments metodològics i activitats previstes.
j) Calendari i fases d'execució.
k) Resultats esperats i productes a lliurar.
l) Indicadors d'avaluació del projecte.
m) Pressupost degudament desglossat per conceptes.
A la Guia de Prescripcions Tècniques del Programa es desenvolupen i contextualitzen les condicions per al correcte disseny d'aquest document.
Els criteris per a la valoració de les sol·licituds i la seva ponderació seran els següents:
a) Que el Programa tingui un abast territorial supralocal o plurilocal i respongui a l'acció concertada, degudament acreditada, entre diverses entitats locals.
- Que el Programa estigui concertat entre diverses entitats locals.
b) Que el Programa impliqui la participació degudament acreditada dels principals actors públics i privats i/o dels agents econòmics i socials del territori objecte d'actuació.
- Acreditació de la participació dels principals actors públics del territori.
- Acreditació de la participació dels principals actors privats del territori.
c) Que el Programa serveixi per a determinar un marc d'actuació al territori en l'àmbit de l'ocupació i desenvolupament local.
d) Que la memòria descriptiva del Programa contingui tots els elements previstos convenientment descrits i siguin coherents entre si.
- Que contingui tots els elements previstos.
- Que els elements previstos siguin coherents entre si.
e) Que els resultats siguin concrets, mesurables i contrastables.
f) Capacitat tècnica i experiència de l'entitat local sol·licitant.
- Coherència dels projectes respecte a projectes de planificació del desenvolupament econòmic local similars executats en els darrers 3 anys.
- Coherència respecte a altres accions gestionades per l'entitat en l'àmbit de l'ocupació.
g) Complementarietat dels projectes proposats amb altres actuacions que es porten a terme en l'àmbit del desenvolupament econòmic local i l'ocupació en el territori.
h) Que el Programa s'adeqüi al model de cooperació al territori.
Es consideren despeses subvencionables per al Programa de suport i acompanyament a la planificació estratègica les realitzades amb mitjans aliens corresponents al cost dels plans, programes i/o les activitats aprovades, que responguin a la concepció, disseny, organització, coordinació i realització dels plans, programes o activitats objecte de subvenció; als materials produïts, l'edició de materials de treball i difusió necessaris per a la realització de plans, programes o activitats; als honoraris, desplaçaments i dietes de ponents; al lloguer d'instal·lacions i equips necessaris quan siguin aliens; a les despeses de transport i allotjament de les persones vinculades als projectes subvencionats.
La quantia màxima de la subvenció per al Programa de suport i acompanyament a la planificació estratègica podrà ascendir fins al 80% del cost total del conjunt dels projectes aprovats amb un topall màxim de 50.000,00 euros.
En cas que el cost final efectiu del programa subvencionat sigui inferior al cost inicialment pressupostat, la despesa mínima realitzada i justificada del programa subvencionat exigible per poder considerar acomplert l'objecte i la finalitat de la subvenció serà del 50% del cost previst inicialment per a cadascun dels projectes subvencionats.
Els criteris que es tindran en compte per determinar la quantia de les subvencions són el cost del projecte o projectes, els altres ajuts o subvencions rebuts, la puntuació obtinguda pels criteris de valoració i les disponibilitats pressupostàries.
En cap cas l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar pel beneficiari.
7.1 La documentació de justificació tècnica dels projectes subvencionats en el marc del Programa de suport i acompanyament a la planificació estratègica que conforma la memòria tècnica explicativa consistirà en la documentació següent:
a) Còpia completa dels plans i programes subvencionats, acompanyats d'un informe de desenvolupament de cada projecte, en el marc dels tipus de projecte a), b), c), e), f), g) i i).
Els continguts dels plans i programes es troben descrits a l'apartat 3 d'aquest annex.
b) Informes de desenvolupament de les activitats subvencionades en el marc dels tipus de projecte d) i h).
Els continguts dels informes establerts als apartats precedents es descriuen a la Guia de Prescripcions Tècniques del Programa.
c) Qualsevol altre producte identificat inicialment en la memòria descriptiva dels projectes subvencionats.
d) Dades de les empreses participants en el Programa, si s'escau.
a) En cas que s'hagi subvencionat més d'un projecte en el marc d'aquest Programa, una relació general de despeses que contingui tots els projectes subvencionats on s'identificarà, per a cadascun d'ells, el seu codi, la denominació, el cost previst i el cost real.
b) Per a cada projecte subvencionat, una relació específica classificada de totes les despeses subvencionables imputables al desenvolupament de l'actuació amb identificació del creditor i el document, la descripció de la despesa, l'import, la data d'emissió, la data de pagament i la forma de pagament.
c) Les còpies digitalitzades de les factures o els documents de valor probatori equivalent en el tràfic jurídic mercantil o amb eficàcia administrativa i, si s'escau, de la documentació acreditativa del pagament consistent en extracte bancari o, en cas de pagament en efectiu, documentació acreditativa de la percepció de l'import per part del creditor o creditora.
d) Una declaració responsable de la persona representant legal de l'entitat beneficiària amb el contingut mínim següent:
- Que les còpies digitalitzades dels justificants de les despeses presentades reprodueixen exactament els documents originals en poder de l'entitat beneficiària.
e) Si escau, una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
Quan els justificants de les despeses s'imputin parcialment a altres subvencions, s'ha d'indicar la quantia exacta o percentatge imputat a cadascuna, amb la identificació dels òrgans concedents.
f) Quan l'import de la despesa subvencionable per a cada contractació de serveis superi les quanties que estableix la normativa vigent que regula els contractes del sector públic per al contracte menor, l'entitat beneficiària haurà de lliurar, com a mínim, 3 ofertes de diferents proveïdors.
En cas que l'elecció no hagi estat l'oferta més econòmica, s'adjuntarà un document explicatiu o memòria justificant expressament l'elecció.
g) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin.
L'objecte d'aquest Programa és la posada en marxa, en cooperació amb altres actors, de projectes que afavoreixin la dinamització social i econòmica del territori d'actuació, amb la finalitat de crear, mantenir i diversificar l'activitat econòmica territorial generadora d'ocupació, mitjançant la contractació dels agents d'ocupació i desenvolupament local.
Aquest Programa es concreta en dos tipus d'accions:
a) Contractació d'agents d'ocupació i desenvolupament local.
b) Pròrroga dels agents d'ocupació i desenvolupament local.
2.2 Funcions i àmbits de treball dels agents d'ocupació i desenvolupament local
La funció dels agents d'ocupació i desenvolupament local és executar un o alguns dels projectes inclosos al Pla d'acció de desenvolupament econòmic local de les entitats sol·licitants, amb l'objectiu de dinamitzar socioeconòmicament el territori d'actuació reforçant el potencial endogen del mateix i propiciant la seva diversificació productiva, en concertació entre agents del territori, per tal de generar activitat econòmica i ocupació.
Per tant, en funció de les característiques i necessitats del territori en que intervenen, les activitats previstes als plans de treball dels agents d'ocupació i desenvolupament local s'hauran de desenvolupar en els àmbits següents:
e) Organització i cooperació per al desenvolupament.
f) Sistemes d'informació territorial.
2.3 Selecció i contractació dels agents d'ocupació i desenvolupament local
L'entitat sol·licitant haurà de poder acreditar la realització d'un procés de selecció que permeti valorar l'experiència professional, els coneixements específics i les habilitats i capacitats que li permetin el correcte desenvolupament de les activitats previstes al pla de treball.
Els agents seleccionats han de ser contractats a temps complet per l'entitat beneficiària, d'acord amb la normativa laboral vigent i amb el conveni col·lectiu corresponent, per un període que no podrà ser inferior a 12 mesos.
En cap cas és subvencionaran els costos salarials de personal funcionari.
2.4 Adaptació, suport i formació dels agents d'ocupació i desenvolupament local
Les entitats beneficiàries han de garantir l'adaptació dels agents d'ocupació i desenvolupament local al seu lloc de treball, oferint les infraestructures, la informació i la formació permanent adient per al correcte desenvolupament de les tasques i funcions previstes al pla de treball.
El Servei Públic d'Ocupació de Catalunya organitzarà, amb mitjans propis o aliens, accions de formació i de suport tècnic en el marc de la Xarxa d'AODL i desenvolupament local per tal que els agents d'ocupació i desenvolupament local puguin desenvolupar el seu pla de treball i realitzar les seves funcions.
2.5 Substitució dels agents d'ocupació i desenvolupament local
Així mateix, en cas d'agents d'ocupació i desenvolupament local amb reducció de jornada, es podrà completar la seva jornada amb la contractació d'una altra persona pel temps que duri l'esmentada reducció.
En cas que no es procedeixi a la substitució de l'agent d'ocupació i desenvolupament local, caldrà reintegrar els fons no executats que es calcularan proporcionalment al període no treballat i tenint en compte els topalls anuals establerts.
En cas d'extinció de la relació laboral, l'agent d'ocupació i desenvolupament local no podrà ser substituït, i caldrà procedir d'acord amb l'establert al paràgraf anterior, llevat que aquest fet es produeixi dins del primer trimestre del període subvencionat.
En aquest cas es podrà proposar una nova persona candidata per al temps que resti del període subvencionat.
2.6 Límit temporal de les subvencions del Programa d'Agents d'ocupació i desenvolupament local
Les subvencions per a la contractació d'agents d'ocupació i desenvolupament local es concedeixen per períodes anuals.
A partir de l'atorgament d'un primer període anual, es podran concedir, prèvia sol·licitud anual, fins a un màxim de tres pròrrogues anuals de la subvenció.
Excepcionalment, les entitats beneficiàries podran sol·licitar la pròrroga de la subvenció dels agents d'ocupació i desenvolupament local per a una quarta pròrroga anual.
A tal efecte hauran de justificar suficientment i adequadament aquesta pròrroga basant-se en el Pla d'acció de desenvolupament econòmic local i en la continuïtat dels projectes que van donar lloc a les successives pròrrogues.
Atesa la naturalesa de les activitats dels agents d'ocupació i desenvolupament local, aquesta excepcionalitat no serà d'aplicació quan la persona candidata no sigui la mateixa que ha estat subvencionada durant el període anterior.
En qualsevol cas, no es podrà subvencionar més de cinc anys a una mateixa persona com a agent d'ocupació i desenvolupament local en una mateixa entitat o entitats dependents d'aquesta.
Pla d'acció de desenvolupament econòmic local i Pla de treball dels agents d'ocupació i desenvolupament local
La Memòria tècnica del programa d'actuació a presentar per a la sol·licitud de subvencions en el marc del Programa d'Agents d'ocupació i desenvolupament local es composa de la documentació següent:
3.1 El Pla d'acció de desenvolupament econòmic local de l'entitat sol·licitant és el document que concreta les actuacions que es duran a terme en matèria de desenvolupament local i promoció de l'ocupació, agrupades en programes i projectes.
Es tracta doncs d'una descripció pràctica dels projectes que es duran a terme a curt i mig termini en el marc de l'estratègia de desenvolupament, construïda a partir de la definició d'unes línies i uns objectius estratègics per tal de fer front a les problemàtiques detectades en la diagnosi prèvia del territori.
Per tant, tots els programes i projectes que s'inclouen en el Pla d'acció han d'estar relacionats amb l'estratègia territorial.
Al Pla d'acció hi ha de constar el calendari o cronograma d'execució, una avaluació del cost d'implementació i les fonts de finançament previstes, així com una descripció dels recursos humans, econòmics i materials que l'entitat destina a la dinamització socioeconòmica del territori.
3.2 El Pla de treball anual d'un agent d'ocupació i desenvolupament local concreta els projectes continguts en el Pla d'acció de desenvolupament econòmic local en els que intervindrà, les activitats que haurà de portar a terme anualment i els resultats a assolir.
Les activitats que conformen els projectes a executar s'hauran de desprendre de les línies i objectius estratègics i dels programes que s'han descrit en el Pla d'acció i han de ser concretes i específiques per tal d'obtenir uns resultats coherents, concrets i mesurables.
Per a cada projecte en el que intervingui l'agent d'ocupació i desenvolupament local caldrà especificar les activitats previstes a realitzar per l'agent d'ocupació i desenvolupament local durant el període anual per al qual se sol·licita la subvenció, els resultats esperats, els/les destinataris/àries, el percentatge de dedicació al projecte, el cost de les activitats previstes i fonts de finançament, així com els indicadors d'avaluació.
No es subvencionaran aquells plans de treball que disposin de línies de finançament específiques per a la implementació de les activitats proposades.
4.1 Els criteris per a la valoració de les sol·licituds de subvenció per a la contractació d'agents d'ocupació i desenvolupament local i la seva ponderació seran els següents:
a) Que l'entitat sol·licitant acrediti convenientment que disposa dels recursos humans, organització, infraestructures i equipaments adequats per a la implementació del Pla d'Acció de desenvolupament econòmic local.
- Que l'entitat sol·licitant acrediti convenientment que disposa dels recursos humans adequats per a la implementació del Pla d'Acció de desenvolupament econòmic Local.
- Que l'entitat sol·licitant acrediti convenientment que disposa de l'organització adequada per a la implementació del Pla d'Acció de desenvolupament econòmic Local.
- Que l'entitat sol·licitant acrediti convenientment que disposa de les infraestructures i equipaments adequats per a la implementació del Pla d'Acció de desenvolupament econòmic Local.
b) Que el Pla d'Acció de desenvolupament econòmic local tingui un àmbit geogràfic d'implementació supralocal o plurilocal, és a dir, que estigui concertat tant en la fase de disseny com en la d'execució amb altres entitats locals i actors del territori objecte d'actuació.
- Que el Pla d'acció de desenvolupament econòmic local tingui un àmbit geogràfic d'implementació supralocal o plurilocal.
- Que el Pla d'acció de desenvolupament econòmic local estigui concertat tant en la fase de disseny com en la d'execució amb altres entitats locals i actors del territori objecte d'actuació.
c) Que el Pla d'Acció de desenvolupament econòmic local tingui en compte les accions que duen a terme altres actors per a la dinamització socioeconòmica del territori.
- Les té en compte amb intensitat alta.
- Les té en compte amb intensitat mitja.
- Les té en compte amb intensitat baixa.
d) Que el Pla d'Acció de desenvolupament econòmic local sigui coherent amb la diagnosi prèvia del territori i contingui tots els elements previstos convenientment descrits.
- Que el Pla d'acció de desenvolupament econòmic local sigui coherent amb la diagnosi prèvia del territori.
- Que el Pla d'acció de desenvolupament econòmic local contingui tots els elements previstos convenientment descrits.
e) Que el Pla de treball de l'agent d'ocupació i desenvolupament local contingui tots els elements previstos convenientment descrits, les activitats siguin concretes i coherents, i els resultats siguin mesurables i responguin a l'objectiu específic de cadascun dels projectes.
- Que el Pla de treball de l'agent d'ocupació i desenvolupament local contingui tots els elements previstos convenientment descrits.
- Que les activitats que consten al Pla de treball de l'agent d'ocupació i desenvolupament local siguin concretes i coherents.
- Que els resultats que consten al Pla de treball de l'agent d'ocupació i desenvolupament local siguin mesurables i responguin a l'objectiu específic de cadascun dels projectes.
f) Que el conjunt dels projectes previstos al pla de treball de l'agent d'ocupació i desenvolupament local prevegi elements de desenvolupament i ocupació d'una forma transversal i incorporin una perspectiva territorial.
4.2 Per a l'atorgament d'aquestes subvencions s'hauran d'obtenir obligatòriament un mínim de 50 punts.
4.3 La concessió de subvencions per a la pròrroga dels agents d'ocupació i desenvolupament local es basarà en el nou pla de treball anual presentat i restarà condicionada al fet que, mitjançant l'informe de l'activitat desenvolupada fins al moment de la nova sol·licitud, s'acreditin suficientment les activitats desenvolupades i els resultats aconseguits, degudament quantificats, en relació amb el previst al pla de treball del període anterior.
La quantia de la subvenció a atorgar per al Programa d'Agents d'Ocupació i Desenvolupament Local, en qualsevol dels tipus d'acció establerts a l'apartat 2.1 de l'annex 4 de l'Ordre TSF/123/2018, de 24 de juliol, és un mòdul econòmic anual l'import del qual, un cop aplicada l'actualització que correspongui, es publicarà amb la convocatòria corresponent, segons un informe tècnic motivat, en el qual s'han de preveure les variables tècniques, econòmiques i financeres que s'han tingut en compte per a la determinació del mòdul.
La referència per determinar el mòdul anual serà el cost laboral total anual de l'agent d'ocupació i desenvolupament local, que inclou el cost salarial i la cotització empresarial a la Seguretat Social.
7.1 La documentació de justificació tècnica de les accions subvencionades en el marc del Programa d'Agents d'ocupació i desenvolupament local que conforma la memòria tècnica explicativa consistirà en la documentació següent:
a) Un informe semestral de l'activitat duta a terme per l'agent d'ocupació i desenvolupament local, especificant, per a cadascun dels projectes previstos al pla de treball, les activitats concretes realitzades, els resultats aconseguits comparant-los amb els resultats esperats previstos, els indicadors d'avaluació degudament calculats, el percentatge real de dedicació a cada projecte, així com la documentació generada que acredita la realització de les activitats.
L'informe de l'activitat desenvolupada fins al moment, que cal presentar amb les sol·licituds de pròrroga dels agents d'ocupació i desenvolupament local, tindrà els mateixos continguts descrits al primer paràgraf d'aquest apartat.
b) Un informe anual de l'activitat duta a terme per l'agent d'ocupació i desenvolupament local, especificant, per a cadascun dels projectes previstos al pla de treball, les activitats concretes realitzades, els resultats aconseguits comparant-los amb els resultats esperats previstos, els indicadors d'avaluació degudament calculats, el percentatge real de dedicació a cada projecte.
A aquest informe s'haurà d'adjuntar la documentació generada que acredita la realització de les activitats.
A la Guia de Prescripcions Tècniques del Programa es troben els guions per a l'elaboració dels documents per a la correcta justificació tècnica de les accions subvencionades.
c) Dades de les empreses participants en els projectes que executa l'AODL, si s'escau.
7.2 El contingut de la memòria econòmica per al Programa d'Agents d'Ocupació i Desenvolupament Local ha d'incloure:
a) Declaració de la persona representant legal de l'entitat local beneficiària que inclourà una relació del/s Agent/s d'ocupació i desenvolupament local subvencionat/s en el marc de l'expedient administratiu, el seu temps de treball efectiu, així com la quantia de la subvenció que correspon percebre efectivament a l'entitat fruit de l'aplicació del mòdul establert a la convocatòria, segons model normalitzat, d'acord amb el que preveu la base 8 de l'annex 1 d'aquesta Ordre, en relació amb l'establert a l'apartat 6 del seu annex 4.
b) Si escau, una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
c) Si escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin.
Aquestes actuacions, que tenen el mòdul com a modalitat de finançament i justificació, queden acreditades amb la comprovació de l'efectiva contractació de cada Agent d'ocupació i desenvolupament local i el compliment de les activitats previstes als corresponents plans de treball, mitjançant les conclusions del procés de verificació in situ i la verificació administrativa dels informes semestral i anual.
L'objecte d'aquest Programa és donar suport a projectes de caràcter integrat que combinin, en el marc d'un pla d'execució anual, accions ocupacionals i de desenvolupament local dirigides a:
a) Intervenir sobre les persones en situació d'atur, especialment aquelles que conformen els col·lectius prioritaris d'actuació d'acord a les especificitats de cada territori.
b) Intervenir sobre el teixit productiu del territori, especialment els sectors estratègics del territori.
c) Diagnosticar, planificar, programar, coordinar i executar de manera integrada les actuacions que es vulguin posar en marxa, i comunicar-les als agents implicats i a la ciutadania.
Atesa la naturalesa d'aquest programa que té, entre d'altres objectius, l'impuls de processos de cooperació i concertació a nivell territorial entre el sector públic i el sector privat per tal d'afavorir el desenvolupament econòmic i la creació d'ocupació, s'haurà de presentar un únic projecte per comarca.
2.1 Les accions ocupacionals i de desenvolupament local subvencionables que conformen la Carta de serveis del Programa es concreten en 11 tipus d'acció agrupats en 5 programes:
Estudis i informes de planificació, sectorials, de viabilitat o altres de naturalesa anàloga i assistència tècnica per a la planificació i implementació de projectes.
Campanyes per promocionar, difondre i comunicar els projectes i les actuacions ocupacionals i de desenvolupament local de la comarca, vinculades al projecte Treball a les 7 comarques.
Jornades ocupacionals i de desenvolupament local.
Intercanvis de coneixements i experiències.
Seminaris de suport al teixit productiu local.
Accions d'aprenentatge especialitzat.
Dispositius d'inserció laboral de col·lectius amb dificultats especials.
Accions innovadores que permetin corregir situacions de discriminació i desavantatge laboral per raó de gènere.
En el marc d'aquest Programa es podrà subvencionar la contractació del/de la director/a i/o tècnic/a responsable dels components ocupacionals, formatius, de comunicació i de desenvolupament social i econòmic del projecte de dinamització comarcal, així com donar suport a les entitats locals que contractin laboralment o destinin personal propi, a temps parcial per a realitzar tasques de coordinació, seguiment, suport a la gestió i suport administratiu a les accions que conformen els projectes de dinamització comarcal.
La funció del personal directiu i tècnic responsable del projecte de dinamització comarcal serà dinamitzar, promoure i executar en cooperació amb altres actors els programes i les actuacions ocupacionals i afins que afavoreixin la dinamització integral, social i econòmica del territori, mitjançant la generació d'activitat econòmica i el desenvolupament del territori.
L'objectiu final és la millora de les condicions de vida de les persones a través de la creació d'ocupació.
El personal assignat al projecte a temps parcial, s'haurà d'especificar en el moment de la sol·licitud.
Els àmbits prioritaris d'actuació d'aquest programa són:
- Dinamització socioeconòmica del territori.
- Planificació integral/estratègica del projecte ocupacional, social i de desenvolupament local al territori objecte d'actuació.
- Anàlisi de la documentació ja existent sobre diagnosi i planificació de les activitats socioeconòmiques i ocupacionals del territori.
- Planificació, control i gestió dels projectes de dinamització.
- Participació dels agents del territori en la concepció i planificació d'infraestructures dirigides a la dinamització socioeconòmica del territori.
- Impuls i execució de projectes de màrqueting local o territorial.
- Foment d'actuacions integrals i interdepartamentals entre diversos àmbits locals i territorials.
- Creació i foment de Xarxes de cooperació.
- Promoure la creació d'oficines, àrees o agències de promoció econòmica i desenvolupament local.
- Impuls del diàleg entre els diferents actors socioeconòmics rellevants per crear i aprofitar sinergies que permetin consolidar el desenvolupament del territori.
- Organització i/o participació en trobades d'intercanvi de coneixements i experiències sobre iniciatives de desenvolupament local amb altres projectes de naturalesa anàloga.
- Creació i/o millora dels sistemes d'informació territorials per tal d'afavorir la recollida de dades sistemàtica que permetin la planificació i la presa de decisions en l'àmbit socioeconòmic.
- Elaboració de bases de dades i directoris (per exemple censos empresarials o bases de dades de les qualificacions professionals existents al territori).
- Apropament i prospecció de les necessitats de les empreses del territori per a identificar actuacions de suport al teixit productiu a posar en marxa.
- Detecció de millores/canvis introduïts en el funcionament general de l'activitat empresarial, facturació o contractació de personal derivats de les actuacions de suport al teixit productiu realitzades anteriorment.
- Activitats destinades a conèixer les necessitats ocupacionals de les empreses, entre d'altres: vacants de llocs de treball, perfils professionals més demandats, necessitats formatives, etc.
- Creació de noves empreses en sectors emergents.
- Facilitar l'accés al sistema financer a les empreses locals.
- Foment de la cooperació entre les petites i mitjanes empreses del territori per millorar la comercialització dels seus productes.
- Impulsar la creació d'infraestructures i serveis de suport a l'activitat econòmica.
- Impulsar la creació de sòl industrial al territori.
- Dinamització comercial amb especial atenció als mercats municipals.
- Dinamització urbanística com a instrument de desenvolupament socioeconòmic i de cohesió social.
- Impulsar línies d'actuació per coordinar les polítiques de desenvolupament socioeconòmic amb les polítiques de desenvolupament sostenible.
- Afavorir la recuperació d'elements patrimonials que puguin ser considerats recursos ociosos del territori amb impacte en la creació d'ocupació.
- Impulsar la millora de la mobilitat a l'entorn dels polígons industrials.
- Impulsar la planificació i disseny de programes formatius a mida de les necessitats de les persones del territori.
- Contribuir a l'execució de les accions que conformen el projecte de dinamització comarcal.
- Impulsar la creació de serveis estables d'acompanyament a la inserció sociolaboral de persones en risc d'exclusió social.
- Difusió i comunicació dels projectes de dinamització comarcal.
La tipologia dels projectes en què intervindrà el personal directiu i/o tècnic responsable del projecte inclosos al seu pla de treball, vindrà determinada per les característiques socioeconòmiques i institucionals de cadascun dels territoris.
En qualsevol cas, i donades les característiques del projecte Treball a les 7 comarques, als plans de treball i a les funcions del personal de coordinació i suport s'ha de preveure necessàriament la dinamització del marc de cooperació a nivell tècnic i institucional, la gestió i control de la implementació de les accions finançades i la justificació davant del Servei Públic d'Ocupació de Catalunya de l'activitat desenvolupada.
Les persones proposades en el marc del tipus d'acció 1.1 han d'estar en possessió d'una titulació universitària oficial de grau, o de llicenciatura o diplomatura, així com una experiència professional adequada a les activitats que hauran de desenvolupar en el marc del pla de treball presentat.
Aquestes persones han d'estar inscrites com a demandants d'ocupació, si més no amb caràcter previ a la seva contractació.
L'entitat sol·licitant haurà de poder acreditar un procés de selecció que permeti valorar l'experiència professional, els coneixements específics i les habilitats i capacitats que li permetin el correcte desenvolupament de les activitats previstes al pla de treball, d'acord amb els continguts desenvolupats a la Guia de Prescripcions Tècniques del Programa en relació amb el perfil professional del personal directiu o tècnic responsable del Projecte de dinamització comarcal.
d) Adaptació, suport i formació
Les entitats beneficiàries han de garantir l'adaptació del personal directiu i/o tècnic responsable del projecte al seu lloc de treball, oferint les infraestructures, la informació i la formació permanent adient per al correcte desenvolupament de les tasques i funcions previstes al pla de treball.
El personal directiu i/o tècnic responsable del projecte podrà ser substituït prèvia sol·licitud formal al Servei Públic d'Ocupació de Catalunya de l'autorització per procedir a aquesta substitució, acompanyant l'escrit de petició amb el títol universitari, el currículum de la persona proposada i el certificat del procés de selecció.
La substitució del/de la director/a o d'un/a tècnic/a responsable del projecte per una persona que disposi d'un nivell de titulació inferior a la que substitueix, que ha de complir en qualsevol cas amb les condicions establertes a l'apartat 2.2.c) d'aquest annex, implicarà una reducció en la subvenció per a la seva contractació per part del Servei Públic d'Ocupació de Catalunya.
Quan la relació laboral quedi suspesa temporalment per alguna de les causes següents: incapacitat temporal, maternitat, paternitat, risc durant l'embaràs, risc durant la lactància natural d'un menor de nou mesos i adopció o acolliment i excedència voluntària, caldrà que el Servei Públic d'Ocupació de Catalunya autoritzi la seva substitució temporal, prèvia sol·licitud motivada, a la qual caldrà adjuntar la documentació preceptiva relativa a la persona que es proposa per a la substitució.
Així mateix, en cas de personal directiu o tècnic responsable del projecte amb reducció de jornada, es podrà completar la seva jornada amb la contractació d'una altra persona pel temps que duri l'esmentada reducció.
En el marc d'aquest Programa es podrà donar suport a tot un conjunt d'accions que, realitzades amb mitjans aliens a les entitats sol·licitants, estan destinades a proporcionar eines a les entitats locals que els permeti analitzar les potencialitats de desenvolupament, diagnosticar el territori, planificar estratègies, rebre assistència tècnica per planificar i implementar programes, projectes i actuacions; fer difusió de les accions ocupacionals i de desenvolupament local en el territori vinculades al projecte Treball a les 7 comarques; realitzar actuacions de caràcter públic per afavorir la difusió i execució dels projectes del territori i afavorir la millora de la competitivitat de les empreses locals, i facilitar els intercanvis de coneixements i d'experiències de desenvolupament local en totes les seves dimensions.
Estudis i informes de diagnosi, planificació, sectorials, de viabilitat o altres de naturalesa anàloga en l'àmbit de l'ocupació i el desenvolupament local, així com accions d'assistència tècnica, que permetin a les entitats locals disposar d'eines de planificació estratègica i de suport a la implementació de projectes amb l'objectiu d'afavorir el desenvolupament, la generació d'activitat i la creació d'ocupació.
Campanyes per promocionar, difondre i comunicar els projectes i les actuacions ocupacionals i de desenvolupament local vinculades al projecte Treball a les 7 comarques, que tinguin per objecte afavorir la dinamització socioeconòmica i la generació d'ocupació.
Jornades ocupacionals i de desenvolupament local per afavorir el projecte de dinamització socioeconòmic, el seu desenvolupament, la innovació, la identificació de talent, l'ocupació, la cohesió social, la implementació dels plans de desenvolupament, la difusió de les bones pràctiques, la cooperació territorial i el foment de la cooperació públicoprivada.
Intercanvis de coneixements i d'experiències amb altres territoris, per tal de conèixer altres experiències semblants, amb l'objectiu d'acumular coneixements que puguin resultar transferibles al territori objecte d'actuació, sempre en l'àmbit de l'ocupació i el desenvolupament local.
Seminaris de suport al teixit productiu local per afavorir la millora de la competitivitat de les empreses locals mitjançant la millora de les competències professionals de les persones treballadores en els sectors que han estat identificats com a estratègics per al territori.
Els àmbits d'actuació d'aquest programa són:
- Planificació estratègica del territori o comarca.
- Desenvolupament de sectors estratègics per al territori.
- Diversificació de l'activitat productiva.
- Impuls d'estudis sectorials centrats en les tendències i necessitats de les empreses.
- Elaboració de plans d'acció per a millorar la competitivitat de les pimes.
- Identificació i posada en valor dels recursos endògens: patrimoni natural i cultural, medi ambient, etc.
- Estudi per a la creació i millora d'infraestructures i serveis de suport a l'activitat econòmica.
- Accions de reequilibri territorial i social en l'àmbit territorial de la comarca.
- Accions de coneixement i d'anàlisi del teixit productiu local.
- Diagnosi de les necessitats ocupacionals i de desenvolupament del territori.
- Accions de desenvolupament d'eines específiques de prospecció, tant pel que fa als col·lectius de difícil inserció com als diferents sectors d'activitat econòmica.
- Realitzar actuacions per captar noves activitats econòmiques al territori.
- Promoció de polígons industrials.
- Plans directors de la societat de la informació.
- Foment de la creació d'empreses.
- Creació i foment de xarxes de cooperació.
- Afavorir la creació de centres d'investigació públicoprivats per al desenvolupament territorial.
- Millora de la mobilitat a l'entorn dels polígons industrials.
- Anàlisi comparant experiències de dinamització comarcal o territorial.
- Suport a la millora de la competitivitat de les empreses pertanyents a sectors estratègics per al territori.
- Assistència tècnica per a la implementació de projectes ocupacionals i de desenvolupament local al territori.
c) Condicions de l'empresa o persona física que ha de realitzar el servei
Aquestes accions hauran de ser realitzades amb mitjans aliens a l'entitat beneficiària, llevat de l'organització i coordinació de les jornades i seminaris, i la identificació de les experiències en els intercanvis d'experiències, que podrà assumir la mateixa entitat.
En aquest cas, les despeses d'organització i coordinació no seran subvencionables.
En relació amb la solvència tècnica o professional de l'empresa o persona física que ha de realitzar el servei, aquesta haurà d'acreditar que el seu objecte i/o epígraf fiscal li permet la realització d'accions d'aquesta naturalesa, que el seu personal directiu disposi d'una experiència de com a mínim 3 anys en la realització de treballs similars i que l'equip d'experts concrets que faran l'acció disposi de la formació adequada i/o experiència professional en la matèria.
La contractació de serveis per a la realització de les accions que es subvencionin en el marc d'aquest Programa estarà condicionada al que estableix la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.
No es pot fraccionar un contracte per tal de disminuir-ne la quantia i eludir el compliment dels requisits exigits als apartats anteriors i no es podran realitzar contractacions amb persones o entitats vinculades a l'entitat beneficiaria del projecte, d'acord amb l'article 68.2 del Reial decret 887/2006, de 21 de juliol, pel que s'aprova el Reglament de la Llei 38/2003, de 17 de novembre, general de subvencions.
En cap cas aquestes accions podran ser objecte de subcontractació per part del contractista o contractistes, que han de realitzar per si mateixos l'objecte del contracte.
Les accions d'aquest Programa tenen per objectiu la millora de l'ocupabilitat i les competències de les persones destinatàries i es plantegen per tal de seleccionar, motivar, inserir i mantenir dins un procés formatiu a aquelles persones que formen part dels col·lectius més desfavorits del territori objecte d'actuació.
Les accions d'aprenentatge hauran de tenir en compte les necessitats de les empreses del territori i incidir en els sectors amb més potencial per generar ocupació i, de cara a facilitar la posterior inserció de les persones destinatàries, podran incloure pràctiques no laborals en empreses.
Per a la realització d'aquestes pràctiques no laborals o de perfeccionament professional en empreses caldrà signar el corresponent conveni de col·laboració per a pràctiques en empreses, que haurà d'identificar les parts i especificar el contingut de les pràctiques, la durada, el lloc, l'horari, el sistema de tutories per al seu seguiment i el sistema d'avaluació.
Aquest programa es composa del tipus d'acció següent:
- 3.1 Accions d'aprenentatge especialitzat: tenen com a objectiu la millora de les competències professionals paral·lelament a la millora de les competències de base i les competències transversals.
Es realitzaran en àmbits i especialitats concebudes per afavorir la participació de les persones allunyades dels recursos formatius i el disseny dels seus continguts tindrà en compte els seus interessos, motivacions, necessitats i capacitats.
Paral·lelament als continguts vinculats a l'aprenentatge professionalitzador, es podran treballar altres aspectes que permeten la millora de l'ocupabilitat com poden ser coneixements de la realitat social de l'entorn, coneixements lingüístics bàsics, coneixements sobre el mercat de treball, hàbits de treball, introducció d'aspectes emprenedors, interculturalitat, etc.
Els àmbits prioritaris d'actuació de les accions d'aprenentatge són els següents:
- Tecnologies de la informació i la comunicació.
- Serveis de proximitat i atenció a les persones.
- Imatge i so i producció audiovisual.
- Serveis vinculats a la salut.
- Altres que permetin l'adquisició de competències de base i transversals necessàries per a l'accés al mercat laboral i que aportin valor afegit a les actuacions programades en el marc del projecte Treball a les 7 comarques.
Les accions d'aprenentatge especialitzat van adreçades a persones inscrites com a demandants d'ocupació i es prioritzaran persones en situació de risc d'exclusió social amb baixa qualificació i/o amb dèficits formatius, com són aquelles persones que no disposen del graduat en Educació Secundària Obligatòria (ESO) i aquelles que, malgrat que l'hagin obtingut, no hagin continuat amb els estudis postobligatoris.
Es prioritzaran les persones en situació d'atur de llarga durada (especialment les majors de 50 anys), dones en situació de reincorporació al mercat de treball, dones que han patit o pateixen situacions de violència de gènere, persones nouvingudes provinents de països extracomunitaris i d'altres en funció de les característiques del territori objecte d'actuació.
Caldrà tenir en compte en el disseny de les accions que la combinació de persones pertanyents a diferents col·lectius pot contribuir a la millora de la seva integració.
d) Acreditació de les accions d'aprenentatge.
Les entitats beneficiàries expediran els diplomes d'assistència i aprofitament a les persones que finalitzin amb èxit les accions d'aprenentatge.
Les persones destinatàries de les accions d'aprenentatge han de ser correctament informades sobre les característiques de l'acreditació que obtindran.
e) Assegurança de les persones participants.
Caldrà subscriure una pòlissa d'assegurança d'accident que doni cobertura als riscos de mort i d'invalidesa, amb caràcter previ a l'inici de l'acció d'aprenentatge, que s'ajusti tant al període de duració de l'acció com al seu horari diari, que cobreixi les despeses d'accident in itinere, els riscos derivats de les visites de l'alumnat a empreses o altres establiments que s'organitzin per donar suport al desenvolupament de les actuacions.
L'assegurança ha de cobrir el període formatiu i, si s'escau, la durada de les pràctiques en empreses.
L'entitat beneficiària pot optar per subscriure una pòlissa d'assegurança col·lectiva que doni cobertura a totes les persones destinatàries del projecte aprovat.
En el marc d'aquest programa es podran subvencionar dispositius d'inserció sociolaboral de col·lectius amb dificultats especials, amb un plantejament flexible amb l'objectiu de donar resposta a les necessitats individuals de cadascun dels participants.
La metodologia s'haurà d'adequar a les característiques i necessitats dels col·lectius amb que es treballi, tot i que la major o menor dedicació, per part del personal tècnic responsable, a cadascuna de les persones participants, així com la participació d'aquestes en una o més actuacions del dispositiu, dependrà de les necessitats concretes de cada persona.
Aquestes accions les portaran a terme persones expertes que tinguin titulació universitària, i que aquesta sigui adequada per al desenvolupament de les seves tasques.
- Elaboració d'instruments metodològics per treballar la igualtat d'oportunitats dels col·lectius amb més necessitats específiques en el mercat laboral.
- Disseny d'accions que contemplin una millora de les competències i habilitats professionals, i incideixin en les competències de base, competències transversals, millora de l'autoestima, etc.
- Disseny d'accions que facilitin la transició al treball.
- Foment de l'ús de tecnologies de la informació i la comunicació i altres mesures per a combatre la fractura digital social i la fractura digital de gènere.
- Realització d'accions integrades que tinguin en compte tant el vessant dels demandants d'ocupació, com de les empreses oferents d'ocupació.
- Impuls i/o vinculació amb les empreses d'inserció o dispositius d'inserció per la via econòmica.
- Establiment de col·laboracions amb iniciatives de desenvolupament local que fomentin l'ajut contra la discriminació, l'accés al treball i la promoció laboral.
- Integració dels col·lectius més vulnerables dins del procés de dinamització del territori objecte d'actuació.
- Introducció de mecanismes de participació dels grups de persones destinatàries en el procés de dinamització del territori.
En funció dels col·lectius a qui van adreçats i de les necessitats detectades, els dispositius d'inserció sociolaboral poden incorporar diferents actuacions ocupacionals:
- Prospecció del mercat de treball.
- Informació sobre el mercat de treball.
- Anàlisi de l'ocupabilitat i les competències transversals.
- Derivació a altres recursos ocupacionals.
- Seguiment de la contractació.
El disseny i planificació de les accions haurà d'incloure actuacions específiques que permetin un apropament amb el teixit productiu local.
Aquestes accions van adreçades a persones inscrites com a demandants d'ocupació i es prioritzaran les actuacions adreçades a persones en situació de risc d'exclusió social, persones en situació d'atur de llarga durada i/o sense prestació, especialment les majors de 50 anys, persones amb discapacitat física, psíquica, mental o sensorial, persones en tractament de salut mental, persones menors de 35 anys en situació d'atur i baixa qualificació, dones amb baixa qualificació professional, dones que han patit o pateixen situacions de violència de gènere, dones en situació de reincorporació al mercat de treball i persones nouvingudes en situació de desavantatge laboral.
e) Accions d'aprenentatge en el marc dels dispositius d'inserció sociolaboral
Quan es programin accions d'aprenentatge especialitzat en el marc dels dispositius d'inserció sociolaboral, aquestes accions s'ajustaran als requisits, característiques i condicions establertes per al Programa 3, Programes de capacitació, regulat en l'apartat 2.4 d'aquest annex.
f) Assegurança de les persones participants
En el marc d'aquest programa es podran subvencionar accions per al foment de la igualtat d'oportunitats en el mercat de treball, que tenen com a finalitat la promoció laboral de les dones, facilitar-ne i garantir-ne l'accés, la presència i permanència en el mercat de treball.
Aquest programa s'haurà de desenvolupar mitjançant la posada en marxa d'accions ocupacionals que incorporin plantejaments innovadors i la introducció de la perspectiva de gènere d'una forma transversal en les diferents actuacions.
Accions innovadores que permetin corregir situacions de discriminació i desavantatge laboral per raó de gènere, mitjançant actuacions específiques on, en funció de les característiques del territori, no es prevegi la posada en marxa d'un dispositiu.
Aquestes accions les portaran a terme persones expertes que tinguin titulació universitària, i que aquesta sigui adequada pel desenvolupament de les seves tasques.
Els àmbits prioritaris d'actuació en el marc d'aquest programa són:
- Foment de l'equitat de gènere.
- Disseny d'accions que prevegin una millora de les competències i habilitats professionals i que incideixin en les competències de base, competències transversals, millora de l'autoestima, etc.
- Execució d'accions integrades que tinguin en compte tant el vessant de les demandants d'ocupació com de les empreses oferents d'ocupació.
- Disseny d'accions que prevegin la incorporació de dones en aquells sectors on estan subrepresentades.
- Foment de l'ús de les tecnologies de la informació i lluita contra fractura digital de gènere.
- Integració de les dones en el conjunt del territori.
Els dispositius podran incloure una combinació de les actuacions establertes a l'apartat 2.5.c) d'aquest annex i específicament les de sensibilització a les empreses des d'una perspectiva de gènere.
Aquestes accions van adreçades a dones inscrites com a demandants d'ocupació i es tindrà especial atenció a les dones en risc d'exclusió social, a les dones procedents de sectors en reestructuració, dones en situació d'atur de llarga durada i dones que han patit o pateixen situacions de violència de gènere.
Quan es programin accions d'aprenentatge especialitzat en el marc de les accions subvencionades en aquest programa, aquestes s'ajustaran als requisits, característiques i condicions establertes per al Programa 3, Programa de capacitació, regulat en l'apartat 2.4 d'aquest annex.
f) Assegurança de les persones participants.
2.7.1 Només són susceptibles de subcontractació les accions corresponents als programes 3, 4 i 5, regulats en aquest apartat.
La subcontractació no és d'aplicació en les accions que es duguin a terme en el marc dels programes 1 i 2, regulats en aquest apartat.
2.7.2 Es podrà subcontractar el 100% del cost total subvencionat de cadascuna de les accions que són susceptibles de subcontractació.
Les subcontractacions que es puguin realitzar tindran una limitació del 60% del cost total del pla d'execució anual subvencionat.
- La subcontractació en cap cas suposarà un cost addicional en l'import de la subvenció.
- L'entitat beneficiària és responsable de l'execució de l'activitat subvencionada davant l'Administració, i del fet que en l'execució de l'activitat subvencionada concertada amb tercers es respectin els límits establerts a la normativa reguladora de la subvenció.
- D'acord amb el que estableix l'article 46 de la Llei 38/2003, de 17 de novembre, general de subvencions, els contractistes estan subjectes al deure de col·laboració, per permetre l'adequada verificació del compliment de les condicions del desenvolupament de les accions.
- La subcontractació s'haurà de formalitzar per escrit, mitjançant contracte, conveni o acte de validesa jurídica similar, entre l'entitat beneficiària i l'entitat o empresa subcontractada, i haurà de recollir l'obligació per part del contractista de facilitar a l'entitat beneficiària la informació requerida pel Servei Públic d'Ocupació de Catalunya en relació amb les accions subvencionades.
La negativa al compliment d'aquesta obligació pot constituir causa de reintegrament de la subvenció, sense perjudici de les sancions que en el seu cas poguessin correspondre d'acord amb l'article 37 de la Llei 38/2003, de 17 de novembre, general de subvencions.
- La subscripció del contracte o conveni no exclou de la responsabilitat directa i inequívoca de l'entitat beneficiària de la subvenció, en relació amb les obligacions inherents a aquesta condició.
- Quan l'activitat concertada amb tercers superi el 20% de l'import total de la subvenció, i l'import sigui superior a 60.000,00 euros, el Servei Públic d'Ocupació de Catalunya haurà d'autoritzar prèviament la formalització del contracte i s'haurà de complir amb el principi de publicitat, mitjançant la publicació d'un anunci en qualsevol mitjà de difusió que permeti el coneixement més ampli possible d'empreses interessades en la licitació.
- En cap cas es podrà concertar l'execució total o parcial de les accions subvencionades amb les persones o entitats que estableix l'art 29.7 de la Llei 38/2003, de 17 de novembre.
A aquest efecte, tenen la consideració de persones o entitats vinculades als beneficiaris les que estableix l'article 68 del Reial Decret 887/2006, de 21 de juliol.
Aquests extrems quedaran recollits en el contracte o conveni, en forma de declaració de l'entitat beneficiària de no incórrer en cap dels supòsits establerts.
- Un cop realitzat el procediment de contractació i amb anterioritat a l'efectiva contractació, l'entitat beneficiària haurà de presentar davant de l'òrgan concedent, la documentació que acredita la solvència tècnica o professional de l'empresa o persona física que realitzarà el servei, per tal que aquesta unitat pugui comprovar el compliment dels requisits i condicions establertes en aquesta Ordre.
2.7.3 D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import de la despesa subvencionada superi les quantitats que estableix la normativa vigent que regula els contractes del sector públic per al contracte menor, l'entitat beneficiària ha de sol·licitar com a mínim tres ofertes de diferents proveïdors prèviament a la contractació, excepte si per les especials característiques no hi ha al mercat prou proveïdors.
3.1 La Memòria tècnica del programa d'actuació a presentar per a la sol·licitud de subvencions en el marc del Programa de suport als territoris amb més necessitats de reequilibri territorial i econòmic: projecte Treball a les 7 comarques és el pla d'execució anual.
El pla d'execució anual és el document on figuren el conjunt de programes i accions ocupacionals i de desenvolupament local que les entitats locals tenen previst realitzar en el marc del projecte Treball a les 7 comarques.
Els plans d'execució anuals hauran de reflectir i, en tot cas, proposar programes i accions ocupacionals i de desenvolupament local, encaminades a fer front a les problemàtiques que es deriven de la situació de crisis econòmica i social, que tinguin impacte en el territori objecte d'actuació i en les persones aturades.
3.2 El pla d'execució anual haurà de contenir els apartats següents:
Part general: descripció general del pla d'execució anual
a) Identificació de les entitats locals que concerten el pla d'execució anual i descripció del marc de cooperació.
b) Diagnosi actualitzada de la comarca objecte de la intervenció.
c) Objectius del pla: objectiu general i objectius específics.
d) Fitxa resum de cada acció prevista.
e) Complementarietat de les accions sol·licitades amb altres actuacions anteriors i actuals que es porten a terme per part de la/les entitat/s o bé d'altres agents públics del territori en l'àmbit de l'ocupació i el desenvolupament local.
f) Cronograma de les accions previstes al pla d'execució anual, agrupades per programes.
g) Establiment del grau de prioritat de cadascuna de les accions.
h) Pressupost global desglossat per accions.
i) Descripció dels recursos humans fixos i temporals amb els que compta l'entitat, així com el pressupost corresponent a l'any anterior a la sol·licitud disponible per impulsar projectes de desenvolupament econòmic al territori, diferenciant recursos propis de recursos provinents de subvencions i transferències.
j) Descripció de les infraestructures, organització, organigrama i equipaments disponibles de l'entitat sol·licitant per a impulsar el desenvolupament econòmic i la creació d'ocupació al territori.
k) Descripció del sistema de gestió del projecte.
l) Relació de l'estructura de gestió del projecte amb la resta de serveis de l'entitat sol·licitant.
Part específica: Pla de treball per a cada acció que es vulgui executar amb els continguts que es concreten en la Guia de Prescripcions Tècniques del Programa.
3.3 La Guia de Prescripcions Tècniques.
Projecte Treball a les 7 comarques, és el document que desenvolupa el contingut que sobre els diferents programes es regula a l'apartat 2 d'aquest annex, conté el guió per a l'elaboració del pla d'execució anual i els continguts que han de tenir els plans de treball i els informes d'execució per a cada programa.
4.1 Els criteris per a la valoració dels plans d'execució anual així com la seva ponderació seran els següents:
Amb relació al marc de cooperació:
a) Que el pla d'execució anual presentat compti amb el suport degudament acreditat de les entitats locals, dels actors públics i privats i/o dels agents econòmics i socials del territori.
- Població dels ajuntaments que acrediten el suport al Projecte.
b) Que el pla d'execució anual articuli mecanismes de cooperació i gestió compartida del projecte.
En relació amb l'impacte del projecte:
c) Que el percentatge de la població de la comarca sobre la qual incideixi el projecte sigui el més ampli possible i el disseny d'accions incorpori una perspectiva territorial.
En relació amb la qualitat tècnica del pla d'execució anual:
d) Que el pla d'execució anual tingui un caràcter integrat i les accions proposades siguin complementàries i coherents entre si.
e) Que les accions proposades es derivin de la diagnosi territorial actualitzada i tinguin en compte la maduresa dels processos de cooperació per al desenvolupament al territori.
- Que les accions proposades es derivin de la diagnosi.
- Que les accions proposades tinguin en compte la maduresa del procés de cooperació.
f) Que els plans de treball i les memòries descriptives de les accions sol·licitades continguin els elements previstos convenientment descrits, les activitats proposades siguin concretes i els resultats esperats d'aquestes siguin concrets i mesurables.
- Que les accions continguin tots els elements previstos.
- Que les activitats previstes siguin concretes.
- Que els resultats a obtenir siguin concrets i mesurables.
g) Que les accions contingudes al pla d'execució anual presentat siguin coherents amb les accions portades a terme en el marc de les convocatòries anteriors del Projecte i complementàries respecte d'altres actuacions que es porten a terme en l'àmbit de l'ocupació i el desenvolupament local al territori.
- Coherència de les accions respecte a convocatòries anteriors.
4.2 Els projectes hauran d'obtenir una puntuació mínima de 50 punts.
5.1 Amb caràcter general, són despeses subvencionables per al Programa de suport als territoris amb més necessitats de reequilibri territorial i econòmic: projecte Treball a les 7 comarques, les que s'estableixen a continuació:
Són aquelles que, inequívocament, s'identifiquen amb les operacions subvencionades i el nexe amb elles es pot demostrar sense cap dubte.
a) Retribucions de personal: els costos salarials del personal adscrit al projecte, inclosa la cotització empresarial a la Seguretat Social per tots els conceptes.
En el cas de personal assignat al projecte a temps parcial, caldrà especificar el percentatge de dedicació amb caràcter previ, i la imputació es calcularà dividint el cost salarial mensual subvencionable, inclosa la quota patronal, entre les hores mensuals efectivament treballades, i es multiplicarà per les hores de dedicació al projecte.
c) Cost de les contractacions de serveis, que s'hauran de regir per la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.
d) Despeses de materials didàctics, materials consumibles de naturalesa anàloga i materials de difusió directament associats a la realització de les accions.
e) Despeses relatives a desplaçaments de les persones participants quan estiguin motivades per a la realització de les activitats programades.
En el moment de la sol·licitud caldrà informar de les condicions per a l'accés i el sistema de càlcul utilitzat per establir les quanties segons el tipus d'ajut.
f) Assegurances de les persones destinatàries de les accions.
g) Despeses de lloguer, arrendament financer o amortització de locals i béns inventariables específicament utilitzats per al desenvolupament de les accions.
Són aquelles que no poden vincular-se directament amb el desenvolupament de les accions que conformen el projecte, però que són necessàries per a la realització d'aquest:
a) Despeses de subministraments i serveis generals necessàries per a la realització de les accions i només durant el període d'execució del projecte.
b) Despeses de materials consumibles que no poden vincular-se directament a les accions però que són necessàries per a la seva realització.
Les despeses indirectes s'imputaran sobre la base de l'acció subvencionada de manera que el prorrateig de les despeses indirectes serà com a màxim el percentatge que, sobre els ingressos anuals totals de l'entitat beneficiària, representa la subvenció.
Aquestes despeses no podran excedir del 10% del total de les despeses directes de l'acció subvencionada.
Si l'activitat s'inicia i finalitza en anys diferents, es calcularà sobre els 12 mesos anteriors a la finalització del projecte.
En cas que les despeses siguin imputables a diverses accions, caldrà assignar-les a prorrata aplicant-hi el percentatge corresponent.
5.2 Les despeses subvencionables per a cadascun dels 5 programes de que es composa la Carta de serveis del Programa de suport als territoris amb més necessitats de reequilibri territorial i econòmic: projecte Treball a les 7 comarques són les següents:
- Programa 1: Programa de personal directiu, tècnic i de suport al projecte de dinamització comarcal
Seran subvencionables els costos salarials totals derivats de la contractació laboral del personal directiu i/o tècnic responsable del projecte, inclosa la cotització empresarial a la Seguretat Social.
També seran subvencionables, si s'escau, les despeses corresponents a dietes i desplaçaments, sempre que quedin reflectides a les nòmines.
Es podrà finançar els costos salarials i de Seguretat Social del personal dedicat a la coordinació, seguiment, suport a la gestió i suport administratiu de les accions que conformen el pla d'execució anual.
Aquestes despeses s'hauran d'imputar en funció de la seva dedicació al Projecte i només durant el període en que es porti a terme i en conjunt no podran superar el 10% del cost total del pla d'execució anual subvencionat.
Quan aquesta imputació es faci a prorrata, caldrà dividir el cost salarial mensual subvencionable, inclosa la quota patronal, entre les hores mensuals efectivament treballades, i es multiplicarà per les hores de dedicació al projecte.
- Programa 2: Programa de foment del desenvolupament local
a) Tipus d'acció 2.1: el cost dels estudis o els informes objecte de la subvenció realitzats amb mitjans aliens.
b) Tipus d'acció 2.2: el cost de la concepció, disseny i realització dels materials produïts amb mitjans aliens.
c) Tipus d'acció 2.3: els honoraris dels ponents, els seus desplaçaments i dietes, l'edició de materials de treball i difusió, el lloguer d'instal·lacions i equips necessaris aliens, la traducció simultània, així com les despeses d'organització i coordinació, si s'escau, i només per a la part realitzada amb mitjans aliens.
d) Tipus d'acció 2.4: despeses realitzades amb mitjans aliens associades a la identificació de les experiències a visitar, organització i coordinació, les despeses del transport, manutenció i allotjament de les persones participants en l'intercanvi i les associades a la seva gestió.
e) Tipus d'acció 2.5: els honoraris dels ponents, els seus desplaçaments i dietes, l'edició de materials de treball i difusió, el lloguer d'instal·lacions i equips necessaris aliens, la traducció simultània, així com les despeses d'organització i coordinació, si s'escau, i només per a la part realitzada amb mitjans aliens.
- Programes 3, 4 i 5: Programa de capacitació, Programa específic de caràcter experimental i innovador per afavorir la inserció sociolaboral de col·lectius amb dificultats d'inserció i Programa per al foment de la igualtat d'oportunitats en el mercat de treball
Són despeses subvencionables en les accions dels programes 3, 4 i 5 totes les que consten a l'apartat 5.1 d'aquest apartat.
La quantia total subvencionable en el marc d'aquest Programa serà del 90% del cost total elegible del pla d'execució anual.
En cas que el cost final efectiu del pla d'execució anual subvencionat sigui inferior al cost inicialment pressupostat, la despesa mínima realitzada i justificada exigible per poder considerar acomplert l'objecte i la finalitat de la subvenció serà del 50% del cost previst inicialment per al pla d'execució anual.
Els criteris que es tindran en compte per determinar la quantia de les subvencions són el cost de cadascuna de les accions que conformen el pla d'execució anual, els altres ajuts o subvencions rebuts, la puntuació obtinguda pels criteris de valoració i les disponibilitats pressupostàries.
En cap cas, l'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat a desenvolupar pel beneficiari.
7.1 La documentació de justificació tècnica dels plans d'execució anual subvencionats en el marc del Programa de suport als territoris amb més necessitats de reequilibri territorial i econòmic: projecte Treball a les 7 comarques que conforma la memòria tècnica explicativa consistirà en la documentació següent:
a) Un informe semestral de l'activitat desenvolupada fins aquell moment en el marc del pla d'execució anual subvencionat on s'especificaran els resultats aconseguits, degudament quantificats, en la implementació de les actuacions ocupacionals i de desenvolupament local subvencionades, comparant-los amb els resultats previstos inicialment.
b) Un informe anual de l'activitat duta a terme durant tot el període, on s'especificaran els resultats aconseguits, degudament quantificats, en la implementació de les actuacions ocupacionals i de desenvolupament local subvencionades, comparant-los amb els resultats previstos inicialment.
c) Dades de les empreses participants en les accions del Projecte "Treball a les 7 comarques", per tal d'acreditar les tasques realitzades amb les empreses del territori.
d) Els indicadors de realització i de resultats de les persones destinatàries finals participants en les accions corresponents als programes 3, 4 i 5.
Els guions amb els continguts que han de recollir els informes semestrals i anuals del pla d'execució anual es troben desenvolupats a la Guia de Prescripcions Tècniques del Programa.
7.2 El contingut de la memòria econòmica per al Programa de suport als territoris amb més necessitats de reequilibri territorial i econòmic: projecte Treball a les 7 comarques ha d'incloure:
a) En cas que s'hagi subvencionat més d'una acció en el marc del pla d'execució anual, una relació general de despeses que contingui totes les accions subvencionades on s'identificarà, per a cadascuna d'elles, el seu codi, la denominació, el cost previst i el cost real.
b) Per a cada acció subvencionada, una relació específica classificada de totes les despeses subvencionables imputables al desenvolupament de l'actuació amb identificació del creditor i el document, la descripció de la despesa, l'import, la data d'emissió, la data de pagament i la forma de pagament.
c) Declaració responsable de la persona titular de la Intervenció o secretaria-intervenció en la qual s'indiqui que l'import de la subvenció es troba registrat a la comptabilitat, que les relacions de despeses adjuntades a la declaració responsable corresponen a actuacions subvencionables, justificades mitjançant factures o altres documents comptables de valor probatori equivalent, i que han estat efectuades i pagades dins dels terminis establerts, que l'objecte subvencionat ha estat executat d'acord amb les bases reguladores de la subvenció i la normativa aplicable, que el total de les fonts de finançament no supera el cost de l'actuació subvencionada i que la documentació original acreditativa de les despeses realitzades es troba a disposició de l'òrgan concedent, de la Intervenció General de la Generalitat i de la Sindicatura de Comptes.
d) Si escau, una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
e) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos que se'n derivin.